
转讜住驻讜转





	讛''讙 讗讜爪专 讛驻转拽 住驻讬谞讛. 讜讝讜 讗祝 讝讜 拽转谞讬 砖讗讜爪专 诪转拽讬讬诐 讬讜转专 诪讛驻转拽 讜讛驻转拽 讬讜转专 诪住驻讬谞讛: 诪转谞讬' 讻诇 讛爪诇诪讬诐. 专砖讘''讙 讗讜诪专 讗祝 讻诇 砖讬砖 讘讬讚讜 讻诇 讚讘专. 讘讙诪' 诪驻专砖 讟注诪讗 讚专''诪 诪砖讜诐 讚讞讬讬砖 诇诪讬注讜讟讗 讜讙讝专 砖讗专 诪拽讜诪讜转 讗讟讜 讗讜转讜 诪拽讜诐 讜专讘谞谉 讚诇讗 讞讬讬砖讬 诇诪讬注讜讟讗 诇讗 讙讝专讬 讜诪砖诪注 诪讛讻讗 讚专砖讘''讙 谞诪讬 诇讗 讞讬讬砖 诇诪讬注讜讟讗 讜驻诇讬讙 讗讚专''诪 讜转讬诪讛 讚讗''讻 拽砖讬讗 讚专砖讘''讙 讗专砖讘''讙 讜拽砖讬讗 讛诇讻转讗 讗讛诇讻转讗 讚专砖讘''讙 讚讛讻讗 诇讗 讞讬讬砖 诇诪注讜讟讗 讜讘驻专拽 讗诐 诇讗 讛讘讬讗 (砖讘转 讚祝 拽诇讛: 讜砖诐) 转谞谉 专砖讘''讙 讗讜诪专 讻诇 砖砖讛讛 诇' 讬讜诐 讘讗讚诐 讗讬谞讜 谞驻诇 讛讗 诇讗 砖讛讛 讻讙讜谉 (砖谞砖专祝) 讗讜 砖讗讻诇讜 讗专讬 讛讜讬 谞驻诇 讗注''讙 讚专讜讘 谞砖讬诐 讗讬谞谉 诪驻讬诇讜转 讗诇诪讗 讞讬讬砖 诇诪讬注讜讟 谞驻诇讬谉 讜转谞谉 谞诪讬 驻''讙 讚讘讻讜专讜转 (讚祝 讻讙:) 专砖讘''讙 讗讜诪专 讛诇讜拽讞 讘讛诪讛 诪谞讬拽讛 诪谉 讛注讜讘讚 讻讜讻讘讬诐 驻讟讜专讛 诪谉 讛讘讻讜专讛 讚诇讗 诪专讞诪讗 讗诇讗 讗诐 讻谉 讬诇讚讛 诪砖诪注 讗讘诇 诪讟注诐 讞讜诇讘转 诇讗 讚讞诇讘 讗讬谞讜 驻讜讟专 讚讞讬讬砖讬谞谉 诇诪讬注讜讟 讞讜诇讘讜转 讗注''驻 砖讗讬谞谉 讬讜诇讚讜转 讜讛诇讻转讗 拽讬讬诪讗 诇谉 讻专讘谞谉 讚诇讗 讞讬讬砖讬 诇诪讬注讜讟 讚讗诪专讬谞谉 驻''拽 讚讞讜诇讬谉 (讚祝 讬讗:) 讜专''诪 讚讞讬讬砖 诇诪讬注讜讟讗 讛讬讻讬 讗讻诇 讘讬砖专讗 讜诪讚诇讗 拽讗诪专 讛讬讻讬 讗讻诇讬谞谉 诪砖诪注 讚拽讬''诇 讚诇讗 讞讬讬砖讬谞谉 诇诪讬注讜讟讗 讜讗讬诇讜 讘讘讻讜专讜转 讜讘谞驻诇 驻住拽讬谞谉 讻专砖讘''讙 讚讞讬讬砖 诇诪讬注讜讟讗 讜讬''诇 讚讜讚讗讬 专砖讘''讙 诇讗 讞讬讬砖 诇诪讬注讜讟讗 讻讚诪砖诪注 讛讻讗 讜讛讛讬讗 讚谞驻诇 砖讗谞讬 讚讛讜讗 诪讬注讜讟 讛诪爪讜讬 讚谞驻诇讬诐 砖讻讬讞讬 讜砖诐 讜讚讗讬 讬砖 诇讞讜砖 讻讚讗诪专讬谞谉 (讬讘诪讜转 讚祝 拽讻讗.) 讙讘讬 专讗讜讛讜 谞讜驻诇 诇诪讬诐 砖讗讬谉 诇讛诐 住讜祝 讗讜 专讗讜讛讜 讙讜住住 讚讗砖转讜 讗住讜专讛 讗注''驻 砖专讜讘 讙讜住住讬谉 诇诪讬转讛 讜讞讬讬砖讬谞谉 诇诪讬注讜讟讗 诪驻谞讬 砖讛讜讗 诪讬注讜讟 讛诪爪讜讬 讜讛讛讬讗 讚讘讻讜专讜转 诪讬讬专讬 砖专讗讬谞讜讛 讞讜诇讘转 拽讜讚诐 诇讬讚讛 讚讜讚讗讬 讛讜讞讝拽讛 诪谉 讛诪讬注讜讟 讗讘诇 讜讚讗讬 讘砖讗专 讘讛诪讜转 讞诇讘 驻讜讟专 讜讻谉 讛诇讻讛: 讗讬 讚谞注讘讚讬谉 驻注诐 讗讞转 讘砖谞讛 诪讗讬 讟注诪讬讬讛讜 讚专讘谞谉. 讜讗''转 讚诇诪讗 讘讛讗 驻诇讬讙讬 诪专 住讘专 讚谞注讘讚讬谉 讜诪专 住讘专 讗讬谉 谞注讘讚讬谉 讜讬''诇 讚诪砖诪注 诇讬讛 讚讗驻讬诇讜 专讘谞谉 讗讬转 诇讛讜 讚谞注讘讚讬谉 诪讚诇讗 拽转谞讬 讜讞讻''讗 讗讬谉 谞注讘讚讬谉 讗诇讗 诪讬 砖讬砖 讘讬讚讜 讜讻讜' 讜讻谉 驻''讛: 专''诪 讙讝专 砖讗专 诪拽讜诪讜转 讗讟讜 讗讜转讜 诪拽讜诐. 讜讗''转 讘驻讬专拽讬谉 讚诇注讬诇 (讚祝 诇讚:) 讙讘讬 讙讘讬谞转 讘讬转 讗讜谞讬讬拽讬 诇讗 讙讝专 谞诪讬 专''诪 砖讗专 诪拽讜诪讜转 讜讬砖 诇讜诪专 讚砖讗谞讬 讛转诐 讚讘讗讜转讜 诪拽讜诐 谞诪讬 诇讗 讛讬讜 谞砖讞讟讬谉 诇注讘讜讚转 讻讜讻讘讬诐 讻讬 讗诐 讛诪讬注讜讟 讜讗讬 讛讜讛 讙讝专讬谞谉 砖讗专 诪拽讜诪讜转 讗讟讜 讗讜转讜 诪拽讜诐 讛讜讬 诪讬注讜讟讗 讚诪讬注讜讟讗 讗讘诇 讻讗谉 讘诪拽讜诪讜 砖诇 专''诪 讛讬讜 讻讜诇诐 注讜讘讚讬谉 讻诇 讛爪诇诪讬诐 讜讛''谞 讙讝专 专''诪 注诇 讛讻讜转讬诐 诪驻谞讬 讚诪讜转 讬讜谞讛 砖诪爪讗讜 讘讛专 讙专讝讬诐 讜讛讬讜 讻诇 讘谞讬 讛诪拽讜诐 注讜讘讚讬谉 诇讛 (讞讜诇讬谉 讜.): 讗谞讚专讟讬 砖诇 诪诇讻讬诐. 驻''讛 爪讜专转 砖诇讟讜谉 讛诪转 注讜砖讬谉 诇讝讻专讜谉 讜专''转 驻讬' 爪讜专转 砖诇讟讜谉 讛讞讬 注讜砖讬谉 诇讻讘讜讚讜 讜专讗讬讛 诇讚讘专 诪讗谞讚专讟讬 砖诇 谞讘讜讻讚谞爪专. 讜注讜讚 讚讗诪专 讘诪讚专砖 讗讚专讬讬谞讜住 拽讬住专 讛诇讱 讗转 专' 讬讛讜砖注 诇讟讬讬诇 讘诪讚讬谞讛 讛专讗讛讜 爪讜专转 爪诇诪讬诐 砖讛讬讜 注讜砖讬谉 诇讻讘讜讚讜: 讜讘讗谞讚专讟讬 砖诇 诪诇讻讬诐 砖谞讬谞讜. 驻''讛 讜讘讛讛讜讗 拽讗住专 专讘讬 诪讗讬专 讚讗讙讘 讞讘讬讘讜转讬讬讛讜 驻诇讞讬 诇讛讜 讜诪驻专砖 谞诪讬 讘注讜诪讚讬谉 注诇 驻转讞 诪讚讬谞讛 讚讞砖讬讘讬 讟驻讬 诪砖诪注 讗讘诇 讘砖讗专 爪诇诪讬诐 诇讗 讗住专 专讘讬 诪讗讬专 讜拽砖讛 讚讛讗 转谞谉 (诇拽诪谉 讚祝 诪讗.) 诪爪讗 转讘谞讬转 讬讚 讗讜 转讘谞讬转 专讙诇 讛专讬 讗诇讜 讗住讜专讬谉 讜诇砖讜谉 诪爪讗 诪砖诪注 讘砖讜拽 讗讜 讘砖讚讛 讜讗驻讬诇讜 诇诪讗讬 讚诪讜拽讬 诇讛 砖诪讜讗诇 诇拽诪谉 讘注讜诪讚讬诐 注诇 讘住讬住谉 讜驻''讛 注诇 讘讬诪讜住 砖诇讛谉 砖砖诐 注讜讘讚讬谉 讗讜转诐 诇讗 谞讛讬专讗 讚诇砖讜谉 诪爪讗 诇讗 诪砖诪注 讻谉 讗诇讗 砖讬砖 诇讛诐 讘讬转 诪讜砖讘 专讞讘 讜讬讻讜诇讬谉 诇注诪讜讚 诇讘讚谉 讜谞讬讻专讬诐 砖诇讗 谞砖转讘专讜 诪爪诇诐 砖诇诐 讜注讜讚 拽砖讛 讚讛讻讗 诪砖诪注 讚住转诐 讗谞讚专讟讬 砖诇 诪诇讻讬诐 驻诇讞讬 诇讛讜 讟驻讬 讜讗讚专讘讛 讘驻专拽 讻诇诇 讙讚讜诇 (砖讘转 讚祝 注讘:) 诪砖诪注 砖讗讬谉 住转诪谉 诇注讘讜讚 讚拽讗诪专 讗讬 讚讞讝讗 讗谞讚专讟讬 讜住讙讬讚 诇讬讛 讗讬 讚拽讘诇讬讛 注诇讬讛 讜讻讜' 诇讻讱 驻讬' 专讘讬谞讜 转诐 讚讛讻讗 拽讗讬 讗讛讬转专讗 讚专讘谞谉 讜讛''拽 讛讗 讚砖专讜 专讘谞谉 讘诪转谞讬' 讛讬讬谞讜 讚讜拽讗 讘讗谞讚专讟讬 砖诇 诪诇讻讬诐 讜讘注讜诪讚讬谉 注诇 驻转讞 诪讚讬谞讛 讚讘讛谞讛讜 砖专讜 专讘谞谉 讚讜讚讗讬 诇谞讜讬 注讘讬讚 诇讛讜 讜专讘讬 讗诇讞谞谉 诪讬讬砖讘 驻''讛 讚讜讚讗讬 拽讗讬 讗专讘讬 诪讗讬专 讜讘砖讗专 爪诇诪讬诐 诇讗 讗住专 讜讛讛讬讗 讚诇拽诪谉 讚转讘谞讬转 讬讚 讜转讘谞讬转 专讙诇 诪讬讬专讬 讘砖诇 讻驻专讬诐 讜讛谞讛讜 讜讚讗讬 讗住讜专讬诐 讗驻讬诇讜 诇专讘谞谉 讚讜讚讗讬 诇诪讬驻诇讞讬谞讛讜 注讘讚讬 诇讛讜 讜讘讻讱 谞讬讞讗 讚讻讬 讚讬讬拽 诇讛 讘诪讬诇转讬讛. 讚专讘讬 讬讜讞谞谉 讛讗 爪诇诪讬诐 注爪诪谉 讗住讜专讬谉 讜住转诪讗 讻专讘讬 诪讗讬专 诇讗 诪爪讬 诇诪讬诪专 讚住转诪讗 讻专讘讬 诪讗讬专 诪住讬驻讗 讚转讘谞讬转 讬讚 讜专讙诇 讚讛讛讬讗 讗转讬讗 讗驻讬诇讜 讻专讘谞谉 讻讚驻专讬砖讬转 讜讛讗 讚诪砖诪注 讘驻专拽 讻诇诇 讙讚讜诇 (砖诐 讚祝 注讘:) 讚讗谞讚专讟讬 讗讬谉 住转诪谉 谞注讘讚 诇讗 讗讬讬专讬 讘砖诇 诪诇讻讬诐 讗诇讗 讘砖诇 砖讜诇讟谞讜转 讜讛讻讗 诪讬讬专讬 讘砖诇 诪诇讻讬诐





专讘讬谞讜 讞谞谞讗诇

讜驻专讬拽 专讘讗 讛讬讻讗 讗诪专讜 讗讬谉 诇讜拽讞讬谉 讗诇讗 诪谉 讛诪讜诪讞讛 讘砖谞讬诪讜讞讜 讜讗讬谞谉 谞讬讻专讬谉 诇讛讬讘讚拽.



讗讬谉 砖诐 诪讜诪讞讛 诪讗讬. 专讘 讛讜谞讗 讗诪专 注讚 砖讬讗诪专 讗谞讬 诪诇讞转讬诐 讜讻谉 讗讜专讬 诇讬讛 专讘 讬讛讜讚讛 诇讗讚讗 讚讬诇讗:



讬专讜砖诇诪讬 谞转谉 讘专 讘讗 讗诪专 拽讜诪讬 砖诪讜讗诇 讬讚注 讗谞讗 诇诪驻专砖 讘讬谉 注讜讘专讬 讚讙讬诐 讟诪讗讬诐 讘讬谉 注讜讘专讬 讚讙讬诐 讟讛讜专讬谉 注讜讘专讬 讚讙讬诐 讟诪讗讬诐 注讙讜诇讬诐 注讜讘专讬 讚讙讬诐 讟讛讜专讬谉 讗专讜讻讬谉 讗讞讜讬 诇讬讛 讛讚讗 住诇驻讬转讗 诪讬谉 讚讙 砖诪讜 讘诇砖讜谉 讬讜谉 讗诇 住诇驻讛. 讗诪专 诇讬讛 讻讝讛 诪讛讜. 讗诪专 诇讬讛 讟诪讗 讗诪专 诇讬讛 诇讗 讘讬砖 诇讬 讚讗诪专转 注诇 讟讛讜专 讟诪讗 讗诇讗 住讜驻讱 讚讗诪专转 注诇 讟诪讗 讟讛讜专 讗讬谉 诇讜拽讞讬谉 诪注讬 讚讙讬诐 讜拽专讘讬 讚讙讬诐 讗诇讗 注诇 驻讬 诪讜诪讞讛 讜讗诐 讗诪专 讗谞讬 诪诇讞转讬诐 谞讗诪谉 讜诪驻专砖 讘注讜讘专讬 讚讙讬诐 讟诪讗讬谉 讘讬爪讬讗转谉 谞讙诪专讜转:



讜注诇讛 砖诇 讞诇转讬转. 讜讗诪专讬谞谉 驻砖讬讟讗 讞诇转讬转 讛讜讗 讚讗住讜专 诪砖讜诐 讚讞转讬讱 诇讬讛 讘住讻讬谉 讜讘诇注 诇讬讛 诪谉 讛砖诪谞讜谞讬转 砖诇 住讻讬谉. 讗讘诇 讛注诇讬谉 驻砖讬讟讗 讚诪讜转专讬谉 讜驻专讬拽 专讘讗 诇讗 谞爪专讻讗 讗诇讗 诇讙专注讬谉 砖讘讛 诪讛讜 讚转讬诪讗 谞讬讞讜砖 讚诇诪讗 诪注专讘 讘讛讜 诪谉 讛讞诇转讬转 注爪诪讜 拽诪"诇 讗讙讘 讚砖专讬拽 诇讬讛 诪讬谞转专 谞转专 讜诇讗 诪讬讚讘讬拽:



讜讝讬转讬 讙诇讜住拽讗 讛诪讙讜诇讙诇讬谉 驻讬' 讝讬转讬诐 专讻讬诐 讜诇讞讬谉 讜专驻讜讬谉 诪讛讜 讚转讬诪讗 讞诪专讗 专诪讗 讘讛讜 讜讗住讬专讬 拽诪"诇 诪讞诪转 砖诪谞谉 讛讜讗 讚专驻讜.



专' 讬讜住讬 讗讜诪专 讛砖诇讜讞讬谉 讗住讜专讬谉 讛讬讻讬 讚诪讬 砖诇讜讞讬谉 讻诇 砖讗讜讞讝讛 讘讬讚讜 讜讙专注讬谞转讛 谞砖诪讟转 讚讻讜诇讬 讛讗讬 诇讗 专驻讬讗 讗诇讗 讗讬 讬讛讬讘 讘讛讜 讞诪专讗:



讬专讜砖诇诪讬 讛谉 住讘讻讜转 讛谉 驻专注讜转 讛谉 专驻驻讜转 讛谉 专注诇讜转 讛谉 讗住讟讙讬讜转 讛谉 住驻讬讜转 讛谉 讻讜住讜转 讛谉 讙讜诪讜转 讛讬讗 诪拽讜诐 转讞转 讛讻讜住讜转 讛讬讗 诪拽讜诐 讛谞讞转 讞转讬讻讜转 讛谉 讝讬转讬 讙诇讜住拽讗 讛谉 讝讬转讬 诪讙讜诇讙诇讬谉.



讜讛砖诇讜讞讬谉 讗住讜专讬谉 专' 讞讬讬讗 讘砖诐 专' 讬讜讞谞谉 讗诪专 诪讬谉 讛讜讗 讜讛谉 谞讜转谞讬谉 讘讛谉 讞讜诪抓 砖讬讛讜 讞讜诇爪讬谉 讗转 讙专注讬谞讬讛谉:



讜讛讞讙讘讬谉 诪谉 讛住诇讬诇讛 讗住讜专讬谉 砖诪讝诇驻讬谉 讘讛谉 讬讬谉 诪谉 讛讗驻讜转讬谉 诪讜转专讬谉 (讜讻谉 讘转专讜诪讛):



转"专 讛讞讙讘讬谉 讜讛拽驻专讬住讬谉 讜讛拽驻诇讜讟讗讜转 驻讬' 讛爪诇祝 讜专讗砖讬 讛诇驻转讜转 讜讻讬讜爪讗 讘讛谉 讛讻讘讜砖讬谉 讛讘讗讬诐 诪谉 讛讗讜爪专 讜诪谉 讛讗驻讜转讬谉 讜诪谉 讛住驻讬谞讛 诪讜转专讬谉 讜讛谞诪讻专讬谉 讘住诇讬诇讛 诇驻谞讬 讛讞谞讜谞讬 讗住讜专讬谉 诪驻谞讬 砖诪讝诇祝 注诇讬讛谉 讜讻谉 讬讬谉 转驻讜讞讬诐 讛讘讗讬诐 诪谉 讛讗讜爪专 讜讻讜':



驻注诐 讗讞转 讞砖 专讘讬 讘诪注讬讜 讜讛讘讬讗讜 诇讜 讬讬谉 转驻讜讞讬诐 砖诇 注讜讘讚 讻讜讻讘讬诐 砖诇 砖讘注讬诐 砖谞讛 讜砖转讛 讜谞转专驻讗 讜讗诪专 讘专讜讱 砖诪住专 注讜诇诪讜 诇砖讜诪专讬诐:



讜讻谉 讘转专讜诪讛. 驻讬专砖讛 专讘 砖砖转 讛讻讬 讜讻谉 讻讛谉 讛讞砖讜讚 诇诪讻讜专 转专讜诪讛 诇砖诐 讞讜诇讬谉 诪讛 砖诇驻谞讬讜 讘讞谞讜转 讛讜讗 讚讗住讜专 讚讞讬讬砖讬谞谉 讚诇诪讗 诪注专讘 讘讛讜 转专讜诪讛 讗讘诇 讛讘讗 诪谉 讛讗讜爪专 讜诪谉 讛讗驻讜转讬谉 讜诪谉 讛住驻讬谞讛 诪讜转专讬谉 诪讗讬 讟注诪讗 讗讬专转讜转讬 诪讬专转转 住讘专 讚诇诪讗 砖诪注讬 专讘谞谉 讜诪驻住讚讬 诇讬讛 诇讻讜诇讬讛:



讛讚专谉 注诇讱 讗讬谉 诪注诪讬讚讬谉:



讻诇 讛爪诇诪讬谉 讗住讜专讬谉 诪驻谞讬 砖谞注讘讚讬谉 驻注诐 讗讞转 讘砖谞讛 讚讘专讬 专"诪 讜讞讻"讗 讗讬谞讜 讗住讜专 讗诇讗 诪讬 砖讬砖 讘讬讚讜 诪拽诇 讻讜'. 讗讜拽诪讛 专讘 讬爪讞拽 讘专 讬讜住祝 讗"专 讬讜讞谞谉 讘诪拽讜诪讜 砖诇 专"诪 讛讬讜 注讜讘讚讬谉 讗讜转讜 驻注诐 讗讞转 讘砖谞讛. 讜专讘讬 诪讗讬专 诇讟注诪讬讛 讚讞讬讬砖 诇诪讬注讜讟讗 讜讻讜' 讜驻砖讜讟讛 讛讬讗 讜讘讗 专讘 讬讛讜讚讛 讜讗诪专 讘讗谞讚专讟讬 砖诇 诪诇讻讬诐 砖谞讬谞讜 讻诇讜诪专 爪讜专转 讗讚诐.



讜讗诪专 专讘讬 讬讜讞谞谉 讘注讜诪讚讬谉 注诇 驻转讞 诪讚讬谞讛 讜讗诪专 专讘讗 诪讞诇讜拽转 专' 诪讗讬专 讜讞讻诪讬诐 讘讗谞讚专讟讬 讛注砖讜讬 讘驻转讞 诪讚讬谞讛 讚讻专讻讬诐 讚专讘谞谉 住讘专讬 诇谞讜讬 注讘讚讬 诇讬讛 讗讘诇 讘砖诇 讻驻专讬诐 讚讘专讬 讛讻诇 讗住讜专讬谉 讚诇诪讬驻诇讞讬谞讛讜 注讘讚讬 诇讛讜 讜讞讻"讗 讗讬谞讜 讗住讜专 讗诇讗 诪讬 砖讬砖 讘讬讚讜 诪拽诇 讗讜 爪驻讜专 讗讜 讻讚讜专 诪拽诇 讻诇讜' 讛讜讗 专讜讚讛 讛注讜诇诐 讻讜诇讜 讘诪拽诇. 爪驻讜专 砖转讜驻住 讛注讜诇诐 讻讜诇讜 讘讬讚讜 讻转驻讬砖转 爪驻讜专. 讻讚讜专 谞诪讬 砖讛注讜诇诐 讻讜诇讜 讘讬讚讜 讻诪讜 讻讚讜专 讘讬讚讬 讗讚诐:





专诪讘"谉

讛讗 讚讗拽砖讬谞谉 讗讬 讚谞注讘讚讬谉 驻注诐 讗' 讘砖谞讛 . 谞"诇 讚诇讗 诪住讬拽 诇讻讜诇讛 拽讜砖讬讗, 讜讛讻讬 讘注讬 诇诪讬诪专 讗讬 讚谞注讘讚讬谉 讘讜讚讗讬 诪讗讬 讟注诪讬讬讛讜 讚专讘谞谉 讜讗讬 讚讗讬谉 谞注讘讚讬谉 诪讗讬 拽讗诪专 专"诪 讜讗讬 讘住转诪讗 讘诪讗讬 驻诇讬讙讬 讗诇讗 诪砖讜诐 讚专"诪 驻专讬砖 讚谞注讘讚讬谉 诇讗 讞砖 诇讗拽砖讜讬讬 讗诇讗 讞讚讗.
讜驻专讬拽 专讘 讬爪讞拽 讘专 讬讜住祝 讚讘诪拽讜诪讜 砖诇 专"诪 专讗讛 讗讜转诐 注讜讘讚讬诐 讜讛讜讗 讞讜砖砖 诇住转诐 讻诇 讛注讜诇诐 讜诇讚讬讚讬讛 讛诪讜爪讗 爪诇诪讬诐 讘讚专讱 讞讜砖砖 诇讗讜转谉 诪拽讜诪讜转 讜讻谉 注讬专 砖讗讬谉 诪谞讛讙 砖诇讛诐 讬讚讜注 讞讜砖砖 诇讻诇 讛爪诇诪讬诐 砖诪讗 讻诪谞讛讙 诪拽讜诪讜 讛谉 注讜砖讬谉 讛讬诇讻讱 讻讬讜谉 讚专讜讘讗 讚注诇诪讗 讗住讜专 诇讬讛 诪讚讬谞讗 讗驻讬' 讘诪拽讜诐 砖讗讬谉 谞注讘讚讬谉 讙讝专 砖讗专 诪拽讜诪讜转 讗讟讜 讗讜转讜 诪拽讜' 讜专讘谞谉 诇讗 讞讬讬砖讬 诇诪讬注讜讟 讜诇讗 讙讝专讬 谞诪讬 讻诇诇 讚诇讗 讚诇讗 讙讝专讬谞谉 讘诪讬诇转讗 讚诇讗 砖讻讬讞 诇谉 诪砖讜诐 诪讬注讜讟讗 讜讛讬讬谞讜 诇讬砖谞讬 讚讙诪' 讚拽讗诪专 讙讝专 讜诇讗 讙讝专讬.
讜专讘 讬讛讜讚讛 诪讜拽讬 诪转谞讬' 讘讗谞讚专讟讬 讚讗讬讻讗 诪讬注讜讟讗 讚诪拽讘诇讬 诇讛 讘讗诇讜讛 讜讘诪讬讞砖 诇诪讬注讜讟 讘讻诇 诪拽讜诐 驻诇讬讙讬 讜诇讬讻讗 讛讻讗 讙讝讬专讛 讚诪拽讜诐 讗讟讜 诪拽讜诐. 讜专讘讛 讘专 讘专 讞谞讗 谞诪讬 讘注讜诪讚讬谉 注诇 驻转讞 诪讚讬谞讛 讚讗讬讻讗 讚驻诇讞讬 诇讛讜 讜讚诇讗 讻讗讜拽诪转讗 讚专' 讬爪讞拽 讘专 讬讜住祝.
讜专讘讗 讗转讗 讜驻讬' 讚讚讜拽讗 砖诇 讻专讻讬诐 讗讘诇 砖诇 住驻专讬诐 讗住讜专讬诐 诇讚讘专讬 讛讻诇 讜讗驻讬' 讗讬谉 注讜诪讚讬谉 注诇 驻转讞 诪讚讬谞讛 讜诇讗 讙讝专讬谞谉 讻专讻讬诐 讗讟讜 讻驻专讬诐 讘讬谉 诇专"诪 讘讬谉 诇专讘谞谉 讗诇讗 讞砖砖讗 诪砖讜诐 诪讬注讜讟讗 讛讜讗 讚讗讬讻讗 讻专讻讬诐 讚驻诇讞讬 诇讛讜 讜诪讬讛讜 讻驻专讬诐 谞诪讬 诪讬注讜讟讗 谞讬谞讛讜 诇注诇诪讗 讚讗诇"讛 诪讜爪讗 爪诇诪讬诐 诇讬转住专讜 诇专讘谞谉 讚诇诪讗 讚讻驻专讬诐 讛讜讜 讗诇讗 讻驻专讬诐 诇讗 砖讻讬讞讬 讘讛讜 爪诇诪讬诐 讗诇讗 讘讻专讻讬诐 砖讻讬讞讬 讘讬谉 诇注"讝 讘讬谉 诇谞讜讬 诪讚讬谞讛. 
讜诪讚讘专讬 专砖"讬 讝"诇 谞专讗讛 砖诇讗 驻讬专砖讜 讘讗谞讚专讟讬 讗诇讗 诇讚注转 专"诪 讗讘诇 诪讚讘专讬 专讘讬谞讜 讘"讛 讝"诇 谞诇诪讜讚 砖讗祝 砖讬砖 讘讬讚讜 诪拽诇 讗讜 爪驻讜专 讗讬谞讜 讗住讜专 讗诇讗 讘讗谞讚专讟讬 讗讜 讘注讜诪讚 注诇 驻转讞 诪讚讬谞讛 讜讻"讻 讛专"诪 转诇诪讬讚讜 讝"诇.





专砖讘"讗

专' 讬讜住讬 讗讜诪专 砖诇讞讬谉 讗住讜专讬谉, 讛讬讻讬 讚诪讬, 专' (讗住讬) [讬讜住讬] 讘专' 讞谞讬谞讗 讗诪专, 讻诇 砖转讗讞讝谞讜 讘讬讚讜 讜讙专注讬谞转讜 谞砖诪讟转. 讜讛诇讻讛 讻转谞讗 拽诪讗 讚砖讗专讬 讘讬谉 讛讻讬 讜讘讬谉 讛讻讬. 讜讛诇讻讱 讝转讬诐 讛诇诇讜 讛讻讘讜砖讬谉 砖诪讜讻专讬谉 讛注讜"讙 诪讜转专讬谉 诇注讜诇诐, 讜讻诇 砖讻谉 砖讛讚讘专 讬讚讜注 注讻砖讬讜 砖讗讬谉 谞讜转谞讬谉 讘讛谉 讬讬谉 诇注讜诇诐. (转讜讛"讘 讘讬转 讙' 住讜祝 砖注专 讜').



讬讬谉 转驻讜讞讬诐 讛讘讗 诪谉 讛讛讬驻转拽 讜诪谉 讛讗讜爪专 诪讜转专, 讜讛谞诪讻专 诇讞谞讜谞讬 讘拽诇讟诇讬讝讗 讗住讜专 诪驻谞讬 砖诪注专讘 讘讜 讬讬谉 谞住讱. 讜讛讜讗 讛讚讬谉 诇讬讬谉 专诪讜谞讬诐 讻讬讜爪讗 讘讜. (转讜讛"讘 讘讬转 讞诪讬砖讬 住讜祝 砖注专 讗').



讗诪专 专讘 讬讛讜讚讛 讗诪专 砖诪讜讗诇 讘讗谞讚专讟讬 砖诇 诪诇讻讬诐 砖谞讬谞讜. 讙讬专住转 讻诇 住驻专讬诐 砖诇谞讜 专讘 讬讛讜讚讛 讗诪专 砖诪讜讗诇 讘讗谞讚专讟讬 砖诇 诪诇讻讬诐 砖谞讬谞讜, 讜讛诇砖讜谉 讛讝讛 诪砖诪注 讚专讘 讬讛讜讚讛 驻诇讬讙 讗讚专讘讬 讬爪讞拽, 诪讚诇讗 拽讗诪专 讗诪专 专讘 讬讛讜讚讛, 讜专讘讛 讘专 讘专 讞谞讛 谞诪讬 讘砖讬讟转讬讛 讗讝讬诇 (讜专讘 讗诇讬讘讗), 讜诪砖诪注 讚讗转讜 诇诪讬诪专 专讘 讬讛讜讚讛 讜专讘讛 讘专 讘专 讞谞讛 诪砖诪讬讛 讚专讘讬 讬讜讞谞谉 讚诇讗讜 讘讻诇 讛爪诇诪讬诐 讜讘讙讝专讛 驻诇讬讙讬, 讗诇讗 讚诪砖谞转讬谞讜 讘讗谞讚专讟讬 砖诇 诪诇讻讬诐 讚讜拽讗, 讜讘注讜诪讚讬谉 注诇 驻转讞 诪讚讬谞讛, 讜讘讛讗 讛讜讗 讚讗住专 专讘讬 诪讗讬专, 讚讗讙讘 讞讘讬讘讜转讗 驻诇讞讬 诇讛 讻讚驻讬专砖 专砖"讬. 讜诪讻诇 诪拽讜诐 注讚讬讬谉 讬砖 诇讜诪专 讚讗谞讚专讟讬 砖诇 诪诇讻讬诐 讝讜 讘诪拽讜诪讜 砖诇 专讘讬 诪讗讬专 讛讬讜 注讜讘讚讬谉 讗讜转讛 诇讻讘讜讚讜 砖诇 诪诇讱 驻注诐 讗讞转 讘砖谞讛 讘讬讜诐 讛诪讬转讛 讗讜 讘讬讜诐 讙谞讜住讬讗, 讜讻讚拽转谞讬 诪驻谞讬 砖谞注讘讚讬谉 驻注诐 讗讞转 讘砖谞讛, 讛诇讻讱 讞讬讬砖 诇砖讗专 诪拽讜诪讜转 诪谉 讛住转诐 砖诪讗 注讜砖讬谉 讻诪谞讛讙 诪拽讜诪讜, 讜专讘谞谉 讚诇讗 讞讬讬砖讜 诇诪讬注讜讟讗 砖专讜, 讜转讜诇讬谉 讚住转诪讗 诇讻讘讜讚 讘注诇诪讗 讻爪诇诐 砖注砖讛 谞讘讜讻讚谞爪专 (讚谞讬讗诇 讙, 讗) 砖诇讗 讛讬讛 讗诇讗 诇讻讘讜讚讜, 讻讚驻讬专砖 专讘谞讜 转诐 讝"诇 (诇注讬诇 注讘讜讚讛 讝专讛 讙, 讗 转讜讚"讛 砖诇讗), 讗诇讗 讻砖讬砖 讘讬讚讜 讻讚讜专 讗讜 爪驻讜专 讚诪讜讻讞讗 诪讬诇转讗 砖讛讜讗 谞注讘讚. 讜诇讛讗讬 讗讜拽讬诪转讗 诪讜讚讛 专讘讬 诪讗讬专 讚讻诇 讛讬讻讗 讚讜讚讗讬 讗讬谞诐 谞注讘讚讬谉 诪讜转专讬谉 讜诇讗 讙讝专讬谞谉 讻诇讜诐, 讜诇讗 讛讜爪专讱 讛转诇诪讜讚 诇驻专砖 讘诪讗讬 驻诇讬讙讬, 诇驻讬 砖讝讛 讬讜爪讗 诇谞讜 诪转讜讱 讚讘专讬 专讘讬 讬爪讞拽 讘专 讬讜住祝, 讜诪讬讛讜 讗砖讻讞谉 诪讬注讜讟讗 讚谞讜住讞讬 讚讙专住讬: 讗诪专 专讘 讬讛讜讚讛 讜讻讜', 讜讛讛讬讗 谞讜住讞讗 专讜讜讬讞讗 讟驻讬. 讜诇转专讜讜讬讬讛讜 谞讜住讞讬 诇砖讜谞讜 砖诇 专讘 讬讛讜讚讛 诪砖诪注 讚讘讗谞讚专讟讬 砖诇 诪诇讻讬诐 砖讛讬讗 讬讚讜注讛 讜讚讗讬 砖诇 诪诇讻讬诐 驻诇讬讙讬, 讚讗诇讜 讘住转诐 讗谞讚专讟讬 诇讗讜 驻诇讬讙 专讘讬 诪讗讬专, 讜讗祝 注诇 驻讬 砖注讜诪讚讬谉 注诇 驻转讞 讛诪讚讬谞讛, 讜专讘谞谉 驻诇讬讙讬 讗祝 讘讗谞讚专讟讬 砖讛讬讗 讜讚讗讬 砖诇 诪诇讻讬诐 讜讗讜诪专讬诐 诇讻讘讜讚 讜诇讬专讗转 讛诪诇讱 讜诇讗 讞讬讬砖讬谞谉 诇诪拽讜诪讜 砖诇 专讘讬 诪讗讬专. 讗讘诇 讘讬专讜砖诇诪讬 (讘驻专拽讬谉 讛"讗) 讗诪专讜 诪讛 谞谉 拽讬诪讬谉, 讗诐 讘讘专讬讗 砖讛谉 砖诇 诪诇讻讬诐 讚讘专讬 讛讻诇 讗住讜专, 讜讗诐 讚讘专 讘专讬讗 砖讛谉 砖诇 砖诇讟讜谞讜转 讚讘专讬 讛讻诇 诪讜转专, 讗诇讗 (讗"讻) [讻谉] 谞谉 拽讬诪讬谉 讘住转诐, 专讘讬 诪讗讬专 讗讜诪专谉 住转诪谉 砖诇 诪诇讻讬诐 讜专讘谞谉 讗诪专讬 住转诪谉 砖诇 砖诇讟讜谞讜转, 注讚谉 讻讗谉. 讜诇驻讬 讛讬专讜砖诇诪讬 讛讝讛 驻讬专砖 诪讜专讬 讛专砖讘"讗 谞专"讜 讚讛讗 讚讗诪专讬谞谉 讘讗谞讚专讟讬 砖诇 诪诇讻讬诐, 诇讗讜 讘砖讬讚讜注讛 砖诇 诪诇讻讬诐 讚讛讛讬讗 讜讚讗讬 讗诇讬讘讗 讚讻讜诇讬 注诇诪讗 讗住讜专讛 讚诇诪驻诇讞讗 注讘讚讬 诇讛 讜诇讗 诇谞讜讬, 砖讙谞讗讬 讛讜讗 诇诪诇讱 诇注砖讜转 爪讜专转讜 诇谞讜讬, 讗诇讗 讘住转诐 爪讜专讜转 讗讚诐 谞讞诇拽讜, 讜诇驻讬 砖讘拽讜诪讜 砖诇 专讘讬 诪讗讬专 讛讬讜 注讜讘讚讬谉 驻注诐 讗讞转 讘砖谞讛 诇讗谞讚专讟讬 砖诇 诪诇讻讬诐, 讛讬讛 讞讜砖砖 讘讻诇 诪拽讜诐 砖讛讜讛 住转诐 诇爪讜专讛 讝讜 诪驻谞讬 讞砖砖 爪讜专转讜 砖诇 诪诇讱. 讜专讘谞谉 讚诇讗 讞讬讬砖讬 诇诪讬注讜讟讗 诇讗 讛讬讜 讗讜住专讬谉, 讜转讜诇讬谉 砖讛诐 砖诇 砖诇讟讜谞讜转 注讚 砖讬讛讗 讘讬讚讜 爪驻讜专 讗讜 讻讚讜专, 讜诇讬转 诇谉 讛砖转讗 诪讗讬 讚讗诪专讬谞谉 诇注讬诇 讘诪拽讜诪讜转 砖诇 专讘讬 诪讗讬专 讛讬讜 注讜讘讚讬谉 讗讜转讜, 讚诪砖讜诐 诪拽讜诪讜 诇讗 讛讬讜 讗讜住专讬谉 讞讻诪讬诐 讘砖讗专 诪拽讜诪讜转, 讜讗祝 注诇 驻讬 砖讛讜讗 讘专讬 砖讛讜讗 砖诇 诪诇讻讬诐, 讗诇讗 讙诐 讘讻诇 诪拽讜诐 讛讚讘专 讬讚讜注 砖注讜讘讚讬诐 诇讗谞讚专讟讬 砖诇 诪诇讻讬诐. 讜讻谉 谞专讗讛 讙诐 拽爪转 诪驻讬专讜砖 专讘谞讜 讞谞谞讗诇 讝"诇, 讗诇讗 砖诇砖讜谞讜 砖诇 专' 讬讛讜讚讛 讚讞讜拽 诇驻讬专讜砖 讝讛. (专讬讟讘"讗).



讗诪专 专讘讛 讘专 讘专 讞谞讛 讗诪专 专' 讬讜讞谞谉, 讜讘注讜诪讚讬谉 注诇 驻转讞 诪讚讬谞讛 砖谞讬谞讜. 注讜讚 讛讬讛 谞专讗讛 [讚]诇专讘谞谉 讻诇 砖讬砖 讘讬讚讜 诪拽诇 讗讜 爪驻讜专 讗讜 讻讚讜专 讗讜住专讬谉 讗讜转讛 讘讻诇 诪拽讜诐, 讜讗祝 注诇 驻讬 砖讗讬谞讛 注讜诪讚转 注诇 驻转讞 讛诪讚讬谞讛, 讻讬 讛爪驻讜专 讜讛讻讚讜专 讛讜讗 诇专讗讬讛 砖讞讜砖讘讬谉 讗讜转讜 砖转讜驻住 讻诇 讛注讜诇诐 讻讜诇讜 讻爪驻讜专 讗讜 讻讻讚讜专. 讗讘诇 诪讜专讬 讛专砖讘"讗 谞"专 讗讜诪专 讚专讘谞谉 转专转讬 讘注讜, 砖讬讛讗 注讜诪讚 注诇 驻转讞 讚诪讬谞讛, 讜砖讬讛讗 讘讬讚讜 爪驻讜专 讗讜 讻讚讜专. 讜讻谉 驻住拽 讛专诪讘"谉 讝"诇 讛诇' 注"讝 驻"讝 讛"讜). (专讬讟讘"讗).
讗讘诇 讘砖诇 讻驻专讬诐 讗驻讬诇讜 讗讬谞谉 注诇 驻转 诪讚讬谞讛 讜讗讬谉 讘讬讚讜 砖讜诐 讚讘专 讜讚讗讬 讗住讜专讛, 讚诇讗讜 诇谞讜讬 注讘讬讚讗, 讜诪转谞讬转讬谉 讚讘住诪讜讱 (诪讗, 讗) 讚砖讘专讬 爪诇诪讬诐 专' 诪讗讬专 讛讬讗, 讜诇讗 讞讬讬砖讬谞谉 诇讻驻专讬诐 讚诪讬注讜讟讗 谞讬谞讛讜, 讚讻专讻讬诐 砖讻讬讞讬 讟驻讬. 讻讱 讛注诇讛 讛专砖讘"讗 讝"诇. (谞诪讜拽讬 讬讜住祝).





专讬讟讘"讗

驻注诐 讗讞转 讞砖砖 专讘讬 讘诪注讬讜. 驻讬专讜砖 讞讜诇讬 砖讗讬谉 讘讜 住讻谞讛 讛讬讛 讜砖诪注讬谞谉 诪讬谞讛 讚讞讜诇讬 砖讗讬谉 讘讜 住讻谞讛 讗住讜专 诇讛转专驻讜转 讘讗讬住讜专讬谉 砖诇 讚讘专讬讛诐 讻讚专讱 讛谞讗转谉 讜讗祝 注诇 驻讬 砖讛转讬专讜 诇讛转专驻讜转 讗驻讬诇讜 讘讗讬住讜专讬 讛谞讗讛 砖诇 转讜专讛 讻砖讛讜讗 砖诇讗 讻讚专讱 讛谞讗转谉 讻讚讗讬转讗 讘驻专拽 讻诇 砖注讛 诪砖讜诐 讚讻砖诇讗 讻讚专讱 讛谞讗转谉 讗讬住讜专讗 讚专讘谞谉 讛讜讗 讻讚讗讬转讗 讛转诐 讗驻讬诇讜 讛讻讬 诇讗 讞诇拽讜 讘讻诇 砖讻讚专讱 讛谞讗转谉 讘讬谉 讗讬住讜专讬谉 砖诇 转讜专讛 诇讗讬住讜专讬谉 砖诇 讚讘专讬讛诐 讗讜 讗驻砖专 讚讛转诐 讛讜讗 诇讙讘讬 诪砖讬讞讛 讜讻讬讜爪讗 讘讜 砖讗讬谉 讘讜 讗讻讬诇讛 讜砖转讬讛 讗讘诇 讗讻讬诇讛 讗讜 砖转讬讛 诇讗 讛转讬专讜 诇注讜诇诐 讘讞讜诇讛 砖讗讬谉 讘讜 住讻谞讛 讜讗驻讬诇讜 砖诇讗 讻讚专讱 讛谞讗转谉 讜讻谉 讚注转 诪讜专讬 讛专状讗讛 讝状诇 讜砖诐 讛讗专讻转讬 讘住状讚.



砖诪注讬 专讘谞谉 讜诪驻住讬讚讜 诇讬讛 诪谞讗讬 讜砖诪注讬谞谉 诪讬谞讛 讚讻诇 讻讬 讛讗讬 讙讜讜谞讗 诇讗 拽谞住讬谞谉 诇注讜诇诐 讗诇讗 讘诪讗讬 讚诪讝讘讬谉 拽诪讬讛 讜诇讗 讘诪讛 砖讛讜讗 讘讗讜爪专 讜讛驻转专谉 讜讗祝 注诇 驻讬 砖讛讻诇 诪讬谉 讗讞讚 讜转讜 诇讗 诪讬讚讬.



驻专拽 砖诇讬砖讬 讻诇 讛爪诇诪讬诐. 
诪转谞讬壮 讻诇 讛爪诇诪讬诐 讗住讜专讬谉 讻讜壮 讘讙诪专讗 诪驻专砖 诇讛.



讙诪专讗 讗讬 讚谞注讘讚讬谉 驻注诐 讗讞讚 讘砖谞讛 诪讗讬 讟注诪讬讬讛讜 讚专讘谞谉. 驻专状砖讬 讝状诇 讚讻讬讜谉 讚诇讗 拽转谞讬 讜讞讻诪讬诐 讗讜诪专讬壮 讗讬谉 谞注讘讚讬谉 讗诇讗 讻诇 砖讬砖 讘讬讚讜 讻讜壮 讜拽转谞讬 讗讬谞谉 讗住讜专讬谉 讗诇讗 讻诇 砖讬砖 讘讬讚讜 诪讻诇诇 讚诪讜讚讜 专讘谞谉 砖讛诐 谞注讘讚讬诐 驻注诐 讗讞转 讘砖谞讛 讻讚讘专讬 专讘讬 诪讗讬专 讜讗诐 讻谉 诪讗讬 讟注诪讬讬讛讜 讚砖专讜 讜讬驻讛 讻讬讜谉 讜诪讬讛讜 拽砖讛 拽爪转 诇讬砖谞讗 讚谞拽讟讬谞谉 讗讬 讚谞注讘讚讬谉 讻讜壮 讜讛讜讛 诇谉 诇诪讬诪专 讜讻讬讜谉 讚谞注讘讚讬谉 讜注讜讚 讚讘谞讜住讞讬 注转讬拽讬 讙专住讬 讛讬讻讬 讚诪讬 讗讬 讚谞注讘讚讬谉 讻讜壮 讜专讘讬谞讜 讛专状诪讘谉 讝状诇 驻讬专砖 讚转诇诪讜讚讗 诇讬砖谞讗 拽诇讬诇讗 谞拽讟 讜讛讻讬 拽讗诪专 讗讬 谞注讘讚讬谉 诪讗讬 讟注诪讗 讚专讘谞谉 讜讗讬 讗讬谉 谞注讘讚讬谉 诪讗讬 讟注诪讗 讚专讘讬 诪讗讬专 讜讗讬 讘住转诐 讘诪讗讬 驻诇讬讙讬 讜诪砖讜诐 讚诇讬砖谞讗 讚诪转谞讬壮 讚讬讬拽 拽爪转 讚谞注讘讚讬壮 诇讚讘专讬 讛讻诇 讻驻讬壮 专砖状讬 讝状诇 诇讗 讛讗专讬讱 讘诪诇转讗.



讗诪专 专讘 讬爪讞拽 讘专 讬讜住祝 讗诪专 专讘讬 讬讜讞谞谉 讘诪拽讜诪讜 砖诇 专讘讬 诪讗讬专 讛讬讜 注讜讘讚讬谉 讗讜转讛 驻注诐 讗讞转 讘砖谞讛 讜专壮 诪讗讬专 讞讬讬砖 诇诪讬注讜讟讛 讙讝专 砖讗专 诪拽讜诪讜转 诪砖讜诐 讗讜转讜 诪拽讜诐 讜讗讬讻讗 诇诪讬讚拽 讜讻讬 诪拽讜诪讜 砖诇 专讘讬 诪讗讬专 讛讜讬 专讜讘讗 诇注诇诪讗 讜讛讗 注讚 讻讗谉 诇讗 讞讬讬砖 专讘讬 诪讗讬专 讗诇讗 讘诪讬注讜讟 诪住讜驻拽 讚诇讬转讬讛 拽诪谉 讜讻讬 转讬诪讗 讚讞讬讬砖 讘砖讗专 讛诪拽讜诪讜壮 砖讛诐 住驻拽 讗诐 注讜讘专讬壮 讗讜转诐 讗诐 诇讗讜 砖诪讗 注讜砖讬谉 讻诪谞讛讙 诪拽讜诪讜 讗诐 讻谉 诪讗讬 讙讝专讛 讚拽讗诪专讬谞谉 讛讗 讚讬谞讗 讛讜讗 讜注讜讚 诪讗讬 砖谞讗 讘讙讘讬谞转 讘讬转 讗讜谞讬拽讬 讚诇讗 讙讝专 砖讗专 诪拽讜诪讜转 讗讟讜 讘讬转 讗讜谞讬讬拽讬 讜讬砖 诇讜诪专 讚专讘讬 诪讗讬专 讞讜砖砖 诇住转诐 诪拽讜诪讜转 诪驻谞讬 诪拽讜诪讜 讜诪注转讛 讛讜讬 专讜讘讗 诇讗讬住讜专讗 诪讚讬谞讗 讜讙讝专 讘诪讬注讜讟 讛诪拽讜诪讜壮 砖讗讬谉 谞注讘讚讬谉 讗讟讜 讗讬讚讱 讗讘诇 讘讙讘讬谞转 讘讬转 讗讜谞讬讬拽讬 讘专讜讘 讛诪拽讜诪讜转 讗讬谉 诪注诪讬讚讬谉 讘拽讬讘转 注讙诇讬 注状讝 讜讻讬讜谉 讚讻谉 诇讬转 诇讬讛 诇诪讬讙讝专 讻诇讜诐 诪驻谞讬 讘讬转 讗讜谞讬讬拽讬 砖讛讜讗 诪讬注讜讟 讜讛讬讬谞讜 讚讗诪专讬谞谉 讚专讘谞谉 讚诇讗 讞讬讬砖讬 讘注诇诪讗 诇诪讬注讜讟讛 诇讗 讙讝专讜 砖讗专 诪拽讜诪讜转 讗诇讗 讻诇 住转诐 诪拽讜诪讜转 讛诐 讘讞讝拽转 砖讗讬谉 谞注讘讚讬谉 讜讗谞讜 讗讬谉 诇谞讜 诇讗住讜专 砖讜诐 讚讘专 诪砖讜诐 住驻拽 注讘讜讚讛 讝专讛 讗注状讙 讚讗讬住讜壮 转讜专壮 讛讜讗 注讚 讚谞讚注 讜讚讗讬 砖讛讬讗 注讘讜讚壮 讝专讛 讗讜 砖讛专讜讘 谞注讘讚 讜讻诇讛讜 拽专讗讬 讚诪砖转注讜 讘注谞讬谉 注状讝 讘注状讝 讜讚讗讬转 讛诐 讜专讜讘讗 讘讜讚讗讬 讻讬讜谉 讚诪讚讗讜专讬讬壮 讞讬讬砖讬壮 诇专讜讘讗 讻谞状诇 讜讚讚讘专讬 专讘讬谞讜 讘砖诐 专讘讜 讛专状诪讘谉 讝状诇 诇诪讚转讬讛 讙讬专住转 讻诇 讛住驻专讬诐 砖诇谞讜 专讘 讬讗讜讚讛 讗诪专 砖诪讜讗诇 讘讗谞讚专讟讬 砖诇 诪诇讻讬诐 砖谞讬谞讜 讜讛诇砖讜谉 讛讝讛 诪砖诪注 讚专讘 讬讗讜讚讛 驻诇讬讙 讗讚专讘讬 讬爪讞拽 诪讚诇讗 拽讗诪专 讗诪专 专讘 讬讗讜讚讛 讜专讘讛 讘专 讘专 讞谞讛 谞诪讬 讘砖讬讟转讬讛 讗讝讬诇 讜专讘 讗诇讬讘讗 讜诪砖诪注 讚讗转讜 诇诪讬诪专 专讘 讬讗讜讚壮 讚专讘讛 讘专 讘专 讞谞讛 诪砖诪讬讛 讚专讘讬 讬讜讞谞谉 讚诇讗讜 讘讻诇 讛爪诇诪讬诐 讜讘讙讝讬专讛 驻诇讬讙讬 讗诇讗 讚诪砖谞转讬谞讜 讘讗谞讚专讟讬 砖诇 诪诇讻讬诐 讚讜拽讗 讜讘注讜诪讚讬谉 注诇 驻转讞 诪讚讬谞讛 讜讘讛讗 讛讜讗 讚讗住专 专讘讬 诪讗讬专 讚讗讙讘 讞讘讬讘讜转 驻诇讞讬 诇讛 讻讚驻专状砖讬 讜诪讻诇 诪拽讜诐 注讚讬谉 讬砖 诇讜诪专 讚讗谞讚专讟讬 砖诇 诪诇讻讬诐 讝讜 讘诪拽讜诪讜 砖诇 专状诪 讛讬讜 注讜讘讚讬谉 讗讜转讛 诇讻讘讜讚讜 砖诇 诪诇讱 驻注诐 讗壮 讘砖谞讛 讘讬讜诐 讛诪讬转讛 讗讜 讘讬讜诐 讙谞讜住讬讗 讜讻讚拽转谞讬 诪驻谞讬 砖谞注讘讚讬谉 驻注诐 讗讞转 讘砖谞讛 讛讬诇讻讱 讞讬讬砖 诇砖讗专 诪拽讜诪讜转 诪谉 讛住转诐 砖诪讗 注讜砖讬谉 讻诪谞讛讙 诪拽讜诪讜 讜专讘谞谉 讚诇讗 讞讬讬砖讬 诇诪讬注讜讟讛 砖专讜 讜转讜诇讬谉 讚住转诪讜 诇讻讘讜讚 讘注诇诪讗 讻爪诇诐 砖注砖讛 谞讘讜讻讚谞爪专 砖诇讗 讛讬讛 讗诇讗 诇讻讘讜讚讜 讻讚驻讬壮 专状转 讝状诇 讗诇讗 讻砖讬砖 讘讬讚讜 讻讚讜专 讗讜 爪驻讜专 讚诪讜讻讞讗 诪讬诇转讗 砖讛讜讗 讘注讘讚 讜诇讛讗讬 讗讜拽诪转讗 诪讜讚讛 专讘讬 诪讗讬专 讚讻诇 讛讬讻讗 讚讜讚讗讬 讗讬谞诐 谞注讘讚讬谉 诪讜转专讬诐 讜诇讗 讙讝专讬谞谉 讻诇讜诐 讜诇讗 讛讜爪专壮 讛转诇诪讜讚 诇驻专砖 讘诪讗讬 驻诇讬讙讬 诇驻讬 砖讝讛 讬讜爪讗 诇谞讜 诪转讜讱 讚讘专讬 专讘 讬爪讞拽 讘专 讬讜住祝 讜诪讬讛讜 讗砖讻讞谉 诪讬注讜讟讗 讚谞讜住讞讬 讚讙专住讬 讗诪专 专讘 讬讗讜讚讛 讻讜壮 讜讛讛讬讗 谞讜住讞讗 专讜讬讞讗 讟驻讬 讜诇转专讜讬讬讛讜 谞讜住讞讬 诇砖讜谞讜 砖诇 专讘 讬讗讜讚讛 诪砖诪注 讚讘讗谞讚专讟讬 砖诇 诪诇讻讬诐 砖讛讬讗 讬讚讜注讛 讜讚讗讬 砖诇 诪诇讻讬诐 驻诇讬讙讬 讚讗诇讜 讘住转诐 讗谞讚专讟讬 诇讗 驻诇讬讙 专讘讬 诪讗讬专 讜讗祝 注诇 驻讬 砖注讜诪讚讬谉 注诇 驻转讞 讛诪讚讬谞讛. 讜专讘谞谉 驻诇讬讙讬 讗祝 讘讗谞讚专讟讬 砖讛讬讗 讜讚讗讬 砖诇 诪诇讻讬诐 讜讗讜诪专讬诐 诇讻讘讜讚 讜诇讬专讗转 讛诪诇讱 讜诇讗 讞讬讬砖讬谞谉 诇诪拽讜诪讜 砖诇 专讘讬 诪讗讬专 讗讘诇 讘讬专讜砖诇诪讬 讗诪专讜 诪讛 谞谉 拽讬诪讬谉 讗诐 讘讘专讬讗 砖讛诐 砖诇 诪诇讻讬诐 讚讘专讬 讛讻诇 讗住讜专 讜讗诐 讚讘专 讘专讬讗 砖讛诐 砖诇 砖诇讟讜谞讜转 讚讘专讬 讛讻诇 诪讜转专 讗诇讗 讗诐 讻谉 谞谉 拽讬诪讬谉 讘住转诐 专讘讬 诪讗讬专 讗讜诪专 住转诪谉 砖诇 诪诇讻讬诐 讜专讘谞谉 讗诪专讬 住转诪谉 砖诇 砖诇讟讜谞讜转 注讚 讻讗谉.



讜诇驻讬 讛讬专讜砖诇诪讬 讛讝讛. 驻讬壮 诪讜专讬 讛专状砖讘讗 谞专状讜 讚讛讗 讚讗诪专讬谞谉 讘讗谞讚专讟讬 砖诇 诪诇讻讬诐 诇讗讜 讘砖讬讚讜注讛 砖诇 诪诇讻讬诐 讚讛讛讬讗 讜讚讗讬 讗诇讬讘讗 讚讻讜诇讬 注诇诪讗 讗住讜专讛 讚诇诪驻诇讞讗 注讘讚讬 诇讛 讜诇讗 诇谞讜讬 砖讙谞讗讬 讛讜讗 诇诪诇讱 诇注砖讜壮 爪讜专转讜 诇谞讜讬 讗诇讗 讘住转诐 爪讜专讜转 讗讚诐 谞讞诇拽讜 讜诇驻讬 砖讘诪拽讜诪讜 砖诇 专讘讬 诪讗讬专 讛讬讜 注讜讘讚讬谉 驻注诐 讗讞转 讘砖谞讛 诇讗谞讚专讟讬 砖诇 诪诇讻讬诐 讛讬讛 讞讜砖砖 讘讻诇 诪拽讜诐 砖讛讜讗 住转诐 诇爪讜专讛 讝讜 诪驻谞讬 讞砖砖 爪讜专转讜 砖诇 诪诇讱 讜专讘谞谉 讚诇讗 讞讬讬砖讬 诇诪讬注讜讟讛 诇讗 讛讬讜 讗讜住专讬谉 讜转讜诇讬谉 砖讛诐 砖诇 砖诇讟讜谞讜转 注讚 砖讬讛讗 讘讬讚讜 爪驻讜专 讗讜 讻讚讜专 讜诇讬转 诇谉 讛砖转讗 诪讗讬 讚讗诪专讬谞谉 诇注讬诇 讘诪拽讜诪讜 砖诇 专讘讬 诪讗讬专 讛讬讜 注讜讘讚讬谉 讗讜转讜 讚诪砖讜诐 诪拽讜诪讜 诇讗 讛讬讜 讗讜住专讬谉 讞讻诪讬诐 讘砖讗专 诪拽讜诪讜转 讜讗注驻状讬 砖讛讜讗 讘专讬讗 砖讛讜讗 砖诇 诪诇讻讬诐 讗诇讗 讙诐 讘讻诇 诪拽讜诐 讛讚讘专 讬讚讜注 砖注讜讘讚讬谉 诇讗谞讚专讟讬 砖诇 诪诇讻讬诐 讜讻谉 谞专讗讛 讙诐 讻谉 拽爪转 诪驻讬壮 专讘讬谞讜 讞谞谞讗诇 讝状诇 讗诇讗 砖诇砖讜谞讜 砖诇 专讘 讬讗讜讚讛 讚讞讜拽 诇驻讬壮 讝讛.



讜诇驻讬 讛驻讬壮 讛专讗砖讜谉 讬砖 诇谞讜 诇讜诪专 讚诪讗讬 讚驻诇讬讙讬 专讘谞谉 讙诐 讘讗谞讚专讟讬 讜讚讗讬转 砖诇 诪诇讱 讟注诐 讛讚讘专 诪驻谞讬 砖讻注讜砖讬谉 讗讜转讛 砖诇讗 诇注讜讘讚讛 讗讬谉 讻讗谉 讙谞讗讬 诇诪诇讱 砖讗讬谉 讝讛 讗诇讗 讚专讱 讙讚讜诇讛 讜诪讜专讗 诇讛讝讻讬专 讙讚讜诇转讜 讜讻讘讜讚 诪诇讻讜转讜 讜诪讜专讗讜 讜讻讚专讱 讛爪诇诐 砖注砖讛 谞讘讜讻讚谞爪专 砖驻讬专砖 专状转 讘专讗讬讜转 讘专讜专讜转 砖诇讗 谞注砖讬转 诇注状讝 讜讻讚驻讬壮 讘诪住讻转 诪讙讬诇讛 讜讘诪住讻转 讻转讜讘讜转 驻状讘 讘住状讚 讗诇讗 砖讘诪拽讜诪讜 砖诇 专讘讬 诪讗讬专 讛讬讜 注讜讘讚讬谉 讗讜转讛 讜诪讜专讬 讛专状讗 讛诇讜讬 讝状诇 讛讬讛 讗讜诪专 砖讗祝 讘诪拽讜诪讜 砖诇 专讘讬 诪讗讬专 诇讗 讛讬讜 注讜讘讚讬谉 讗讜转讛 讻讜诇诐 讚专讱 注讘讜讚讛 讝专讛 讗诇讗 砖讛讬讜 诪拽诇住讬谉 讜注讜砖讬谉 诇讛 讗讬讚 驻注诐 讗讞转 讘砖谞讛 讜诪砖转讞讜讬诐 诇讛 讚专讱 讻讘讜讚 讜讙讚讜诇讛 讗诇讗 砖讛讬讜 砖诐 诪拽爪转 讛注诐 砖讟讜注讬谉 讜诪砖转讞讜讬诐 诇讛 讚专讱 注讘讜讚讛 讝专讛 讜讗讜住专讬谉 讗讜转讛 讜专壮 诪讗讬专 讛讬讛 讞讜砖砖 诇讗讜转讜 诪讬注讜讟 砖注讜砖讬谉 讻谉 讜专讘谞谉 诇讗 讞讬讬砖讬 注讚 砖讬讛讗 讘讬讚讜 诪拽诇 讗讜 爪驻讜专 讗讜 讻讚讜专 讚讛砖转讗 讜讚讗讬 讛讜讬 诇专讗讬讛 砖注砖讛 注爪诪讜 注讘讜讚讛 讝专讛 讜诇砖讜谉 讛讬讜 注讜讘讚讬谉 讗讜转讛 拽砖讛 诇驻讬专讜砖 讝讛 讚诇讬砖谞讗 诪讜讻讞 砖讻讜诇诐 讛讬讜 注讜讘讚讬谉 讗讜转讛 讚专讱 注讘讜讚讛 讝专讛 诪诪砖 讜讛诇砖讜谉 讛专讗砖讜谉 讛讜讗 讛诪砖讜讘讞 讘注讬谞讬 讜讻谉 谞专讗讛 砖讬讟转 专状砖讬 讝状诇 讜讻诇 讛诪驻专砖讬诐 讝状诇.



注讜讚 讛讬讛 谞专讗讛 诇专讘谞谉 讻诇 砖讬砖 讘讬讚讜 诪拽诇 讗讜 爪驻讜专 讗讜 讻讚讜专 讗讜住专讬谉 讗讜转讛 讘讻诇 诪拽讜诐 讜讗注驻状讬 砖讗讬谞讛 注讜诪讚转 注诇 驻转讞 讛诪讚讬谞讛 讻讬 讛爪驻讜专 讜讛讻讚讜专 讛讜讗 诇专讗讬讛 砖讞讜砖讘讬谉 讗讜转讜 砖转讜驻住 讻诇 讛注讜诇诐 讻讜诇讜 讻爪驻讜专 讗讜 讘讻讚讜专 讗讘诇 诪讜专讬 讛专砖讘讗 谞状专 讗讜诪专 讚专讘谞谉 转专转讬 讘注讜 砖讬讛讗 注讜诪讚 注诇 驻转讞 讛诪讚讬谞讛 讜砖讬讛讗 讘讬讚讜 爪驻讜专 讗讜 讻讚讜专 讜讻谉 驻住拽 讛专状诪讘诐 讝状诇.





讛诪讗讬专讬

诇讗 谞诪讜讞讜 讜住诪谞讬谉 诪讜讻讬讞讬谉 注诇讬讛诐 讗诐 讗诪专 砖诇 讚讙 驻诇讜谞讬 讟讛讜专 谞讗诪谉 讻诪讜 砖讘讗专谞讜 讜讻诇 砖讻谉 讗诐 讗诪专 讗诇讜 讚讙讬诐 讜讗诇讜 拽专讘讬讛诐 讜讬"诪 砖诇讗 讛讜转专 讘讚讙 驻诇讜谞讬 讟讛讜专 砖讗讬谉 讛讚讘专 讘讗 诇讬讚讬 讘专讜专 讻讘讬爪转 讛注讜祝 注讚 砖讬讗诪专 讗诇讜 讚讙讬诐 讜讗诇讜 拽专讘讬讛诐 讜讗讬谞讬 诪讜讚讛 讘讻讱 砖诇讗 谞讗诪专 讗诇讜 讚讙讬诐 讜讗诇讜 拽专讘讬讛诐 讗诇讗 诪驻谞讬 砖讛注谞讬谉 诪爪讜讬 讻谉 砖讛专讬 谞诪讻专讬谉 讘诪拽讜诇讬谉 注诐 讛讚讙讬诐 注爪诪谉 讛讗 讻诇 砖讗诪专 砖诇 讚讙 驻诇讜谞讬 讜讟讛讜专 谞讗诪谉:



讗诪专 拽专讘讬诐 讗诇讜 砖诇 讚讙 讟讛讜专 讛诐 讜讗谞讬 讛讜爪讗转讬诐 诪谉 讛讚讙讬诐 讜诪诇讞转讬诐 讜讬讚注转讬 砖讟讛讜专讬诐 讛诐 讜诇讗 讛讝讻讬专 砖诐 讛讚讙 谞讗诪谉 讗驻讬诇讜 讛讙讜讬 砖讗讬谞讜 诪砖拽专 讻诇 讻讱 讜讬砖专讗诇 讞砖讜讚 讻讙讜讬 讘讻诇 注谞讬谞讬诐 讗诇讜 讜诪讙讚讜诇讬 讛诪驻专砖讬诐 讞讜诇拽讬诐 诇讜诪专 砖讛讙讜讬 讜讛讞砖讜讚 讗讬谉 谞讗诪谞讬谉 讘讗谞讬 诪诇讞转讬诐 讗诇讗 诪讬 砖讗讬谞讜 诪讜诪讞讛 讜讗讬谞讜 讞砖讜讚 讛讜讗 砖讛拽诇讜 诇住诪讜讱 注诇讬讜 讘讻讱 讗讘诇 讙讜讬 讜讞砖讜讚 注讚 砖讬讗诪专 讗诇讜 讚讙讬诐 讜讗诇讜 拽专讘讬讛 讗讜 砖诇 讚讙 驻诇讜谞讬 讜讟讛讜专 讻诪讜 砖讘讗专谞讜:



讚讘专讬诐 讛诇诇讜 专讗讜讬 诇转诇诪讬讚 讞讻诐 砖诇讗 诇住诪讜讱 讘讘讚讬拽讛 讗讗"讻 讬讜讚注 讘注爪诪讜 砖讛讜讗 讘拽讬 讘讚讘专 讛专讬 讘讬讗专谞讜 砖讻诇 讛讟讛讜专讬诐 专讗砖谉 讗讞讚 讻讚 讜专讗砖谉 讗讞讚 讞讚 讜讗讬谉 讘讛诐 讚讜诪讛 诇讟诪讗讬诐 讗注驻"讻 讛讘讬讗讜 讘转诇诪讜讚 讛诪注专讘 注诇 讗讞讚 诪讞讻诪讬讛诐 砖讛讬讛 诪砖讘讞 讗转 注爪诪讜 讘讘讞讬谞讛 讝讜 讜讗讞讚 诪讞讘专讬讜 讛专讗讛 诇讜 讘讬爪讬 讚讙 讟讛讜专 讜砖讗诇讜 注诇讬讛诐 讜讗诪专 诇讜 讟诪讗 讜讛砖讬讘讜 讘谞住讞 讝讛 诇讗 讘讬砖 诇讬 讚讗诪专转 注诇 讟讛讜专 讟诪讗 讗诇讗 诪驻谞讬 砖住讜驻讱 诇讜诪专 注诇 讟诪讗 讟讛讜专:



讻诇 诪讛 砖讻转讘谞讜 讛讜讗 讘拽专讘讬 讚讙讬诐 讗讘诇 注讜讘专讬 讚讙讬诐 讜讛诐 讛讘讬爪讬诐 讬砖 诪讬 砖讗讜诪专 砖讗祝 讛诐 讚讬谞讬讛诐 讻讚讬谉 讛拽专讘讬诐 讜讛诐 住讜讘专讬诐 砖讗祝 拽爪转 讛讟诪讗讬诐 诪讟讬诇讬诐 讘讬爪讬诐 讜专讜讘 诪驻专砖讬诐 讛住讻讬诪讜 诇讛转讬专诐 讘诇讗 砖讜诐 住讬诪谉 讗祝 诪谉 讛讙讜讬 砖讗讬谉 讚讙 讟诪讗 诪讟讬诇 讘讬爪讬诐 诇讚注转诐 讗诇讗 诪砖专讬抓 专"诇 砖讛讚讙 注爪诪讜 谞讜爪专 讘诪讬注讬讜 讜谞诪爪讗 砖讗讬谉 讘讬爪转 讚讙 讗诇讗 讘讟讛讜专讛:



讚讙 讟诪讗 讛谞诪爪讗 讘诪注讬 讚讙 讟讛讜专 讟诪讗 讜讚讙 讟讛讜专 讛谞诪爪讗 讘诪注讬 讚讙 讟诪讗 讟讛讜专 砖诇讗 讙讚诇 讝讛 讘讙讜祝 讛讟诪讗 讗诇讗 砖讘诇注讜 讜讻讱 讛讬讗 砖谞讜讬讛 讘住驻专讬 讘驻专砖转 砖诪讬谞讬:



拽驻专讬住讬谉 讜拽驻讬诇讬讟讜转 讛诪讘讜砖诇讬诐 讜诇驻注诪讬诐 讻讜讘砖讬谉 讗讜转诐 讘诪讻讘砖 讜诪转拽讬讬诪讬谉 讻诇 砖诪讜讻专讬谉 诇驻谞讬 讛讞谞讜谞讬 注诇 讬讚 注诇 讬讚 讗住讜专讬谉 诪驻谞讬 砖诪讝诇祝 注诇讬讛诐 讬讬谉 诪谉 讛讗讜爪专 讜诪谉 讛讛驻转拽 讜诪谉 讛住驻讬谞讛 诪讜转专讬谉 讜讻谉 讛讚讬谉 讘讬讬谉 砖诇 转驻讜讞讬诐 讜讙讚讜诇讬 讛驻讜住拽讬诐 驻讬' 讘拽驻诇讬讟讗讜转 砖讗讬谞谉 诪讘讜砖诇讬诐 讗诇讗 讻讘讜砖讬诐:



讜谞砖诇诐 讛驻专拽 转讛诇讛 诇讗诇:



讻诇 讛爪诇诪讬诐 讜讻讜' 讻讜谞转 讛驻专拽 诇讛转讞讬诇 讘注谞讬谉 讛讞诇拽 讛砖诇讬砖讬 讘讘讬讗讜专 注谞讬谞讬 讛爪诇诪讬诐 讜讙讜驻讬 讛注讘讜讚讜转 讝专讜转 注诇 讗讬讝讛 爪讚 谞讗诪专讜 讜专讜讘 讛驻专拽 讬住讜讘 注诇 转砖注讛 注谞讬谞讬诐 讛专讗砖讜谉 诇讘讗专 讘讜 讗讬讝讛 诪谉 讛爪诇诪讬诐 谞讗住专 讜讗讬讝讛 讗讬谞讜 谞讗住专 讛砖谞讬 讘讗讜转诐 讛讗住讜专讜转 讻砖谞砖转讘专讜 讗讬讝讛 砖讘专 讗住讜专 讜讗讬讝讛 诪讜转专 讛砖诇讬砖讬 讘砖讗专 爪讜专讜转 砖讘讻诇讬诐 注诇 讗讬讝讛 爪讚 讛讜转专讜 讜注诇 讗讬讝讛 爪讚 谞讗住专讜 讛专讘讬注讬 讘讗讜转谉 砖谞讗住专讜 诪讛 讬注砖讛 诪讛谉 讛讞诪讬砖讬 讘注讘讜讚讜转 讝专讜转 讛讗住讜专讜转 讗讬讝讛 讚讘专 砖诇讛诐 讗住讜专 讘讛谞讗讛 讜讗讬讝讛 诪讜转专 讘讛谞讗讛 讜讗讬讝讛 讚讘专 讗讬谞讜 谞讗住专 诪砖讜诐 注"讝 讛砖砖讬 注诇 讗讬讝讛 爪讚 讗住讜专 诇讘谞讜转 住诪讜讱 诇注"讝 讜讘讬转 讗讜 讗讘谉 讗讜 讗砖专讛 砖讛讜讻谞讜 诇砖诐 注"讝 注诇 讗讬讝讛 爪讚 讗住讜专讛 讜注诇 讗讬讝讛 爪讚 诪讜转专转 讛砖讘讬注讬 讘讟诪讗转 注"讝 讜注诇 讗讬讝讛 爪讚 诪讟诪讗讛 讛砖诪讬谞讬 讘讗讬住讜专 讛讗砖专讛 讜讛讚讘专讬诐 砖爪专讬讱 诇讛讝讛专 讘讛 诇讬讛谞讜转 诪诪谞讛 讜讻谉 讗诐 谞转注专讘讛 注诇 讗讬讝讛 爪讚 讗讜住专转 讗转 转注专讜讘转讛 讛转砖讬注讬 注诇 讗讬讝讛 爪讚 讗讚诐 诪讘讟诇 注"讝:



讜讛诪砖谞讛 讛专讗砖讜谞讛 诪诪谞讜 转讻讜讬谉 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讻诇 讛爪诇诪讬诐 讗住讜专讬谉 诪驻谞讬 砖谞注讘讚讬谉 驻注诐 讗讞转 讘砖谞讛 讚讘专讬 专' 诪讗讬专 讜讞讻诪讬诐 讗讜诪专讬诐 讗讬谞讜 讗住讜专 讗诇讗 讗转 砖诪砖讬诪讬谉 讘讬讚讜 诪拽诇 讗讜 爪驻讜专 讗讜 讻讚讜专 专砖讘"讙 讗讜诪专 讗祝 讻诇 砖讬砖 讘讬讚讜 讻诇 讚讘专 讗诪专 讛专"诐 讞讜砖讘讬诐 讘注诇讬 讝讛 讛诪注砖讛 讻讬 讻砖转讛讬讛 讛砖诪砖 讘诪注诇讛 诪诪注诇讜转 讛讙诇讙诇 讗讬 讝讜 诪注诇讛 砖转讛讬讛 讬注砖讛 爪诇诐 诇讗讜转讜 诪注诇讛 注诇 讚诪讜转 讛爪讜专讛 讛诪讬讜讞住转 诇讗讜转讛 讛诪注诇讛 讜谞专讗讬诐 诪诪谞讜 讻讞讜转 讘诪爪讬讗讜转 讘注谞讬谞讬 讗讜转讛 爪讜专讛 讜讛驻注诇讬诐 讛诪讬讜讞住讬诐 诇讛 讜讛诐 诪拽讟专讬诐 诇讗讜转讜 爪诇诐 讜诪转驻诇诇讬诐 诇讜 讜诪讙讚诇讬谉 讗讜转讜 讘砖注讛 砖转讛讬讛 讛砖诪砖 讘讗讜转讛 诪注诇讛 讜讝讛 诪讬谉 诪讻诇 诪讬谞讬 讛爪诇诪讬诐 讜谞拽专讗 讘注专讟诇拽"砖 讜讘诪拽讜诐 专' 诪讗讬专 讛讬讛 讗爪诇诐 诪讬谉 讝讛 诪谉 讛爪诇诪讬诐 讜讻讘专 讬讚注转 砖专' 诪讗讬专 讞讬讬砖 诇诪讬注讜讟 讜诇驻讬讻讱 讙讝专 注诇 讻诇 讛爪讜专讜转 砖讛诐 讗住讜专讜转 诇驻讬 砖诪拽爪转诐 注砖讜讬讜转 诇注讘讚诐 驻注诐 讘砖谞讛 讻砖讛砖诪砖 转注诇讛 讘讗讜转讛 诪注诇讛 讜讞讻诪讬诐 诇讗 讞讬讬砖讬 诇诪讬注讜讟 讜讗讜诪专讬谉 砖注讜砖讬谉 讗讜转诐 诇谞讜讬 讘诇讘讚 讜讗诐 讛讬讛 讘讬讚 讛爪讜专讛 砖讜诐 讚讘专 诪诪讛 砖讝讻专 讗讜 诪诪讛 砖讛讜住讬驻讜 讘讘专讬转讗 讜讛讜讗 讞专讘 讜注讟专讛 讜讟讘注转 讗讜转讛 砖注讛 谞讚注 讘讘讬专讜专 砖谞注砖讬转 讘注砖讜谉 讜拽讟专转 讜转驻诇讛 讜拽专讘谉 讻诪讜 砖讛讜讗 诪驻讜专住诐 讗爪诇 讘注诇讬 诪诇讗讻讛 讝讜 讜讘诇讘讚 砖转讛讗 爪讜专讛 讝讜 注诇 驻转讞 讛诪讚讬谞讛 讜讗讬谉 诪讞诇讜拽转 讘讬谞讬讛诐 砖讻诇 讛爪讜专讜转 砖讘注讬讬专讜转 讜讛讗专诪讜谞讬诐 讗住讜专讜转 诇驻讬 砖谞注砖讜 诇讛诐 讘讘讬专讜专 诇注讘讜讚讛 诇驻讬 砖讗讬谉 讗讜转谉 诪拽讜诪讜转 诪拽讜诐 诇谞讜讬 砖谞讗诪专 诇谞讜讬 谞注砖讜 讜讗驻讬诇讜 砖讗讬谉 讘讬讚讜 诪讗讜诪讛 讜讛诇讻讛 讻讞讻诪讬诐:



讗诪专 讛诪讗讬专讬 讻诇 讛爪诇诪讬诐 专"诇 驻专爪讜驻讜转 砖讘爪讜专转 讗讚诐 讗住讜专讬谉 讘讛谞讗讛 诪谉 讛住转诐 讗注"驻 砖诇讗 谞讜讚注 砖谞注讘讚讜 讗讜 砖谞注砖讜 诇注讘讜讚讛 砖讛专讬 注"讝 砖诇 谞讻专讬 讗住讜专讛 诪讬讚 砖谞讙诪专讛 讗注"驻 砖诇讗 谞注讘讚讛 讜讗讜住专诐 专' 诪讗讬专 诪谉 讛住转诐 诪驻谞讬 砖讛谉 谞注讘讚讜转 驻注诐 讗讞转 讘砖谞讛 讗注"驻 砖讗讬谞谉 讘转讜讱 讘转讬 注"讝 砖诇讛诐 讗诇讗 讘砖讗专 诪拽讜诪讜转 砖讘注讬专 讜讛讜讗 砖讛诪谞讛讙 注讜讘讚讬 讛讗诇讬诇讬诐 讛讬讛 诇注砖讜转 讘讻诇 砖谞讛 讬讜诐 讗讬讚 拽讘讜注 讻诇诇讬 诇讻诇 讘谞讬 讛注讬专 诇砖诐 讛讗诇讬诇 砖讛讬讜 注讜讘讚讬诐 讜讘讗讜转讜 讛讬讜诐 讗讙讘 讙专专转 讛讗诇讬诇 讛讙讚讜诇 砖诇讛诐 讛讬讜 注讜讘讚讬诐 诇讻诇 讛驻专爪讜驻讬谉 讛谞诪爪讗讬诐 讘转讜讱 讘讬转 讛注"讝 讜讻谉 讘讻诇 讛谞诪爪讗讜转 讘注讬专 讻砖讛讬讜 讬讜爪讗讬谉 诪讘讬转 注"讝 砖诇讛诐 诇讘转讬讛诐 讗驻讬诇讜 诇讗讜转诐 砖诇讗 谞注砖讜 诇注讘讜讚讛 讜讝讛讜 砖讗诪专 专' 诪讗讬专 诪驻谞讬 砖谞注讘讚讬诐 讜讗诇讜 诇讗 讗诪专讛 讗诇讗 诇讗讜转诐 砖谞注砖讜 诇注讘讜讚讛 诪讛 爪讜专讱 诪驻谞讬 砖谞注讘讚讬谉 讛专讬 注"讝 砖诇 谞讻专讬 讗住讜专讛 诪讬讚 讗注"驻 砖讗讬谉 注讜讘讚讬谉 讻讱 谞专讗讛 诇讬 讗注"驻 砖讙讚讜诇讬 讛诪驻专砖讬诐 驻讬专砖讜讛 讚讜拽讗 诪讞砖砖 砖转讛讗 谞注砖讬转 诇注讘讜讚讛 讜诪驻谞讬 砖谞注讘讚讬谉 驻讬专讜砖讜 砖讚专讻谉 诇注讘讚讜 驻注诐 讗讞转 讘砖谞讛 讜诪转讜讱 讻讱 讗祝 住转诪谉 诇注讘讜讚转 讗讜转讜 讛讬讜诐 谞注砖讜 讜诇讚讘专讬讛诐 讻诇 砖讬讚讜注 砖诇谞讜讬 谞注砖讜 诪讜转专讜转 讜讗讬谉 讞讜砖砖讬谉 诇注讘讚讛 讗祝 讘讗讜转讜 讛讬讜诐 讜诇驻讬专讜砖谞讜 讗祝 讘讝讜 讞讜砖砖讬谉 讜讻诇 砖注讘专 注诇讬讛 讗讜转讜 讛讬讜诐 讗住讜专讜转 诇讗 讞讬诇拽 专' 诪讗讬专 讘讬谉 砖讗讬谞谉 讗讜讞讝讜转 讘讬讚讬讛谉 讻诇讜诐 诇砖讗讜讞讝讜转 讜讞讻诪讬诐 讗讜诪专讬诐 砖讻诇 砖讗讬谞谉 讘转讜讱 讘讬转 注"讝 讗讬谉 讞讜砖砖讬谉 诇讛诐 诪谉 讛住转诐 诇注讘讚讛 讜诇讗 砖谞注讘讚讜 讗讗"讻 讘讗讞讬讝转 诪拽诇 讗讜 爪驻讜专 讗讜 讻讚讜专 砖讻诇 砖讛讜讗 讻谉 讜讚讗讬 诇注讘讚讛 谞注砖讜 讜谞注讘讚讬诐 讛诐 讗诐 讘讗讜转讜 讛讬讜诐 讗诐 讘砖讗专 讛讬诪讬诐 讜驻讬' 讘讙诪' 诪拽诇 砖专讜讚讛 讗转 讻诇 讛注讜诇诐 讻诇讜 转讞转讬讜 爪驻讜专 砖转讜驻住 讻诇 讛注讜诇诐 讘讬讚讜 讜讻谉 讻讚讜专 讜讘转诇诪讜讚 讛诪注专讘 驻讬' 讘诪拽诇 讻讙诪专讗 砖诇谞讜 讜讘爪驻讜专 注诇 砖诐 讜转诪爪讗 讻拽谉 讬讚讬 诇讻诇 讛注诪讬诐 讻讚讜专 砖讛注讜诇诐 注砖讜讬 讻讻讚讜专 讜专"诇 砖讛讜讗 讘讬讚讜 讜讘讙诪专讗 讛讜住讬驻讜 注诇讬讛诐 住讬祝 讜注讟专讛 讜讟讘注转 讜驻讬' 讘转诇诪讜讚 讛诪注专讘 住讬祝 砖讛讜专讙 讘讛 讗转 讻诇 讛注讜诇诐 注讟专讛 诇讛转注讟专 讘讛 讟讘注转 诇讞转讜诐 讘讛 讗转 讙讝专讜转讬讜 砖讻诇 讗诇讜 讛讜专讗转 砖专专讛 讘爪诇诪讬 讛讗诇讬诇讬诐 讛讗 讻诇 砖诇讗 讘讗讞讬讝转 讚讘专讬诐 讗诇讜 讗讬谞谉 谞注讘讚讜转 讻诇诇 讗诇讗 住转诪谉 诇谞讜讬 讗讞专 砖诇讗 谞诪爪讗讜 讘转讜讱 讘转讬 讛注"讝 讜专砖讘"讙 诪讜住讬祝 注诇 讚讘专讬 讞讻诪讬诐 讗祝 讘讗讞讬讝转 讻诇 讚讘专 讜砖讗诇讜 注诇讬讜 讘讙诪专讗 讗诐 讚讜拽讗 讘讚讘专 砖讘讚专讱 讻讘讜讚 讗讜 讗祝 讘讚讘专 讛讘讝讜讬 讜诇讗 讛讜讘专专讛 讗诇讗 谞专讗讛 诇讚讘专讬讜 讚讜拽讗 讘讚讘专 砖诇 讻讘讜讚 讜讗祝 讘转诇诪讜讚 讛诪注专讘 讻谉 讘讛讚讬讗 讜谞住讞 讚讘专讬讛诐 讻诇 砖讬砖 讘讬讚讛 讚讘专 砖诇 讻讘讜讚 讛住诇 讜讛住讜诇讬住 讚讘专 砖诇 讘讝讛 讛讜讗 讛谞讬讬专 讜讛拽讜诇诪讜住 讚讘专 砖诇 讻讘讜讚 讛讜讗 拽诇诪专讬谉 爪专讻讛 讻诇讜诪专 爪专讬讻讛 诇讘专专 讜拽诇诪专讬谉 讛讜讗 讛讻诇讬 砖谞讜转谞讬谉 讘讜 讛讚讬讜 讜谞住转驻拽 讘讜 讗诐 讛讜讗 讻讘讜讚 讗讜 讘讝讜讬:





转讜住驻讜转 专讬"讚 (诪讛讚讜专讛 转诇讬转讗讛)

讗讬谉 砖诐 诪讜诪讞讛 诪讗讬 驻讬专砖 讛诪讜专讛 讻砖谞讬诪讜讞讜 讛注讜讘专讬谉 拽讗 讘注讬 诇讛 讜讬砖 诇讜诪专 讚讘拽讬专讘讬 讚讙讬诐 拽诪讘注讬讗 诇讬' 砖讗讬谉 讬讻讜诇 诇讛讻讬专谉 注"讬 住讬诪谞讬诐 砖诇讗 谞讗诪专讜 讛住讬诪谞讬诐 讗诇讗 讘注讜讘专讬谉 讜讚讬讬拽 讗谞诪讬 讚讗诪专讬' 讗诇讜 讚讙讬诐 讜讗诇讜 拽专讘讬讛谉 讜讗讬 拽砖讬讗 讜诪"砖 诪讘爪讬诐 讚讗诪专讬'' 讘驻' 讜讗诇讜 讟专驻讜转 注讚 砖讬讗诪专 砖诇 注讜祝 驻诇讜谞讬 讜讟讛讜专 讜讛"谞 谞讬诪讗 讛讻讬 讜讗诪讗讬 诪爪专讻讬谞谉 诇讬' 砖讬专讗讛 诇讜 讛讚讙讬诐 砖讛讜爪讬讗谉 诪讛诐 转砖讜讘讛 讛转诐 讘讘爪讬诐 诪讬谞讻专讬 讜讬讚讬注讬 讘讬爪讬 讻诇 注讜祝 讜注讜祝 讜讛讬诇讻讱 讻砖讗诪专 砖诇 注讜祝 驻诇讜谞讬 讛讬讗 诇讗 诪砖拽专 讚诪讬诇转讗 讚注讘讬讚讗 诇讙诇讜讬 讛讜讗 讜讗注"驻 砖讛讜讗 讙讜讬 住诪讻讬' 注讬诇讜讬' 讗讘诇 拽讬专讘讬 讚讙讬诐 诇讗 诪讬谞讻专讬 砖讻诇 讛讚讙讬诐 拽讬专讘讬讛谉 砖讜讬谉 讛讬诇讻讱 讗讬 诪讞讝讬 诇谉 讛讚讙讬诐 砖讛讜爪讬讗谉 诪讛谉 讗讬谉 讜讗讬 诇讗 诇讗 讚砖诪讗 讛讜讗 住讘讜专 砖讛谉 诪讚讙 驻诇讜谞讬 讜讗讬谞谉 讗诇讗 诪讚讙 讟诪讗 讜讗注"驻 砖讛讜讗 讬砖专讗诇 诇讗 诪讛讬诪谞讬谞谉 诇讬': 





专' 讬讜住讬 讗讜诪专 讛砖诇讞讬谉 讗住讜专讬谉 讬专讜砖诇诪讬 专' 讞讬讬讗 讘砖诐 专' 讬讜讞谞谉 诪讬谉 [讝讬转讬诐] 讛讜讗 讜讛谉 谞讜转谞讬谉 诇转讜讻讜 讞讜诪抓 砖讬讛讜 讞讜诇爪讬谉 讗转 讙专注讬谞讬讛谉: 





驻专拽 讻诇 讛爪诇诪讬诐 







讗讬 讚谞注讘讚讬谉 讗讞转 讘砖谞讛 诪"讟 讚专讘谞谉 驻讬' 砖讗讬谉 诇讜诪专 讚专讘谞谉 住讘专讬 讚讗讬谉 谞注讘讚讬谉 讚诇讗 讛讜讜 驻诇讬讙讬 讘讚讘专 讛谞专讗' 诇注讬谞讬诐 讜讗讬 诇讗讜 讚讞讝讗 专' 诪讗讬专 讚讛谉 谞注讘讚讬谉 诇讗 讛讜讛 讗诪专 诪驻谞讬 砖谞注讘讚讬谉: 





讜专讘谞谉 讚诇讗 讞讬讬砖讬 诇诪讬注讜讟讗 诇讗 讙讝专讜 砖讗专 诪拽讜诪讜转 讗讟讜 讗讜转讜 诪拽讜诐 专讗讬转讬 诪拽砖讬诐 讚专砖讘"讙 讗讚专砖讘"讙 讚讛讻讗 讗诪专 专砖讘"讙 讻诇 砖讬砖 讘讬讚讜 讻诇 讚讘专 讟注诪讗 讚讬砖 讘讬讚讜 讻诇 讚讘专 讛讗 讗讬谉 讘讬讚讜 讻诇讜诐 砖专讬 讗诇诪讗 诇讬转 诇讬讛 讚专"诪 讚讞讬讬砖 诇诪讬注讜讟讗 讜讘驻"讙 讚讘讻讜专讜转 转谞谉 专砖讘"讙 讗讜诪专 讛诇讜拽讞 讘讛诪讛 诪谞讬拽讛 诪谉 讛讙讜讬 讗讬谉 讞讜砖砖讬谉 砖诪讗 讘谞讛 砖诇 讗讞专 讛讬讛 讚诪砖诪注 讟注诪讗 讚诪讬谞讬拽讛 砖讘谞讛 讻专讜讱 讗讞专讬' 讛讗 讞诇讘 诇讞讜讚讬' 讗讬谞讜 驻讜讟专 讜住讘讬专讗 诇讬讛 讻专讘讬 注拽讬讘讗 讚讗诪专 讛转诐 讞诇讘 讗讬谞讜 驻讜讟专 讚讗祝 注诇 讙讘 讚专讜讘 讘讛诪讜转 讗讬谞谉 讞讜诇讘讜转 讗诇讗 讗诐 讻谉 讬讜诇讚讜转 讗讬讻讗 诪讬注讜讟讗 讚讞讜诇讘讜转 讗注"驻 砖讗讬谞谉 讬讜诇讚讜转 讜讞讬讬砖讬' 诇诪讬注讜讟讗 讜诪转专爪讬诐 讚诇注讜诇诐 专砖讘"讙 诇讗 讞讬讬砖 诇诪讬注讜讟讗 讜砖谞讬 讛转诐 讚讗讬讻讗 诪讬注讜讟讗 讜讞讝拽讛 讚讗讬诪讜专 讗讜拽讬 讘讛诪讛 讗讞讝拽转讛 讜注讚讬讬谉 诇讗 讬诇讚讛 注讜讚 诪拽砖讬诐 讚讛转诐 驻住讬拽 专讘 讛诇讻讛 讻专砖讘"讙 讜讻讬讬谉 讚讗讬谞讗 诇诪讬注讜讟讗 讜讞讝拽讛 讗"讻 讗诪讗讬 诇讗 讘讚拽讬' 讻诇 讬"讞 讟专驻讜转 讜讛讗讬讻讗 诪讬注讜讟讗 讜讞讝拽讛 讚讗诪专 专讘 讛讜谞讗 讘讛诪讛 讘讞讬讬' 讘讞讝拽转 讗讬住讜专 注讜诪讚转 讜讗讬谉 讝讜 拽讜砖讬讗 砖诇 讻诇讜诐 讚讛讛讬讗 讞讝拽讛 讚讗讬住讜专 诇讗讜 讞讝拽讛 讚讟专驻讜转 讛讬讗 讗诇讗 诪砖讜诐 讗讘专 诪谉 讛讞讬 讜讗讚专讘讛 讗诪专讬' 讛转诐 谞砖讞讟讛 讘讞讝拽转 讛讬转专 注讜诪讚转 注讚 砖讬讜讜讚注 诇讱 讘诪讛 谞讟专驻' 注讬讬谉 讘转砖讜讘讜转 讝':





诪讛专砖"讗 - 讞讬讚讜砖讬 讛诇讻讜转

讘讚"讛 讜讘讗谞讚专讟讬 砖诇 讻讜' 讚讻讬 讚讬讬拽 诇讛 讘诪诇转讬讛 (讚专"讬) [讚专"诇] 讛讗 爪诇诪讬谉 讻讜' 诪住讬驻讗 讚转讘谞讬转 讻讜' 讚讛讛讬讗 讗转讬讗 讗驻讬诇讜 讻专讘谞谉 讻讜' 注讻"诇 讻爪"诇 驻讬专讜砖 讚诪讬讬专讬 讘讻驻专讬诐 诪讬讛讜 讛讱 讚讬讜拽讗 讚专讬砖讗 讛讗 爪诇诪讬谉 注爪诪谉 讗住讜专讬谉 拽讗诪专 讜住转诪讗 讻专"诪 讜诇讗 谞讬讞讗 诇讬讛 诇讗讜拽诪讗 讘讻驻专讬诐 讜讗驻讬诇讜 讻专讘谞谉 诪砖讜诐 讚讙讜驻讗 讚诪转谞讬转讬谉 砖讘专讬 爪诇诪讬谉 诪讜转专讬谉 注"讻 讗讬讬专讬 讘讻"诪 讗讬转 诇谉 诇诪讬诪专 讚讛讚讬讜拽讗 诪讬谞讬讛 讛讗 爪诇诪讬谉 注爪诪谉 讗住讜专讬谉 讗讬讬专讬 讘讻诇 诪拽讜诐 讗讱 拽砖讛 诇讬砖讜讘讜 砖诇 专讘讬 讗诇讞谞谉 讚讗讻转讬 [转拽砖讬] 诇驻专砖"讬 讚拽转谞讬 诪爪讗 砖讘专讬 爪诇诪讬谉 诪讜转专讬谉 讜诪爪讗 讗驻讬诇讜 讘砖讜拽 诪砖诪注 讜讗"讻 诪讚讬讜拽讗 讚拽讗诪专 讛讗 诪爪讗 爪诇诪讬谉 注爪诪谉 讗住讜专讬谉 讗驻讬诇讜 讘砖讜拽 讜诪讬讬专讬 讘诇讗 讻驻专讬诐 讚住转诪讗 讻专"诪 拽讗诪专 讜讗驻砖专 讚专"诇 讚诇拽诪谉 讚诪讜拽讬 诇讛 住转诪讗 讻专"诪 驻诇讬讙 讗讚专"讬 讚讛讻讗 讚诪讜拽讬 诇讛 讚讜拽讗 讘注讜诪讚讬谉 注诇 驻转讞 讻讜' 讜讚讜"拽:





诪讛专砖"讗 - 讞讬讚讜砖讬 讗讙讚讜转

讘专讜讱 讛诪拽讜诐 砖诪住专 注讜诇诪讜 诇砖讜诪专讬诐 讜讻讜'. 谞专讗讛 诇驻专砖 诇驻讬 砖讛讬讛 讬讬谉 讛讝讛 砖讘讗 诇专驻讜讗讛 砖诪讜专 讻"讻 讘讬讚 讛注讜讘讚讬 讻讜讻讘讬诐 砖讘注讬诐 砖谞讛 谞转谉 诇诪拽讜诐 讘专讻讛 讘诇砖讜谉 讛讝讛 讜注讬"诇 诇驻讬 砖讘转讞诇讛 讻砖讘专讗 讛拽讘"讛 讗转 讛讗讚诐 讜讛谞讬讞讜 讘讙"注 诇讗 讛砖诇讬讟 讗讜转讜 讘驻讬专讜转 讙"注 专拽 砖讬讛讬讛 砖讜诪专 讘讙"注 讻诪"砖 讜讬谞讬讞讛讜 讘讙"注 诇注讘讚讛 讜诇砖诪专讛 讗讘诇 讻砖谞讟专讚 诪讙"注 讛砖诇讬讟 讗转 讛讗讚诐 讘讻诇 讜诪住专 讛讻诇 讘讬讚讜 讜注"讝 谞转谉 讘专讻讛 砖诪住专 注讜诇诪讜 砖诪讞讜抓 诇讙谉 注讚谉 诇讗讜转谉 砖讛讬讜 专拽 砖讜诪专讬诐 讘讙"注 诇讛讬讜转 诇讛诐 讻诇 讛注讜诇诐 讛讝讛 诇讻诇 爪专讻讬讛谉:





诪讛专"诐

讚"讛 讜讘讗谞讚专讟讬 砖诇 诪诇讻讬诐 讜讻讜' 讜讗讚专讘讛 讘驻专拽 讻诇诇 讙讚讜诇 诪砖诪注 砖讗讬谉 住转诪谉 诇注讘讜讚讛 讜讻讜' 诇讻讱 驻讬专砖 专"转 讜讻讜' 讛讗 讚砖专讜 专讘谞谉 讜讻讜' 专"诇 讚讘讗谞讚专讟讬 驻诇讬讙讬 讗讘诇 讘砖讗专 爪讜专讜转 讗驻讬诇讜 专讘谞谉 诪讜讚讜 讚讗住讬专讬 讜诇驻讬 讝讛 爪"诇 讛讗讬 讚拽讗诪专讬 专讘谞谉 讘诪转谞讬' 讗讬谞讜 讗住讜专 讗诇讗 讻诇 砖讬砖 讘讬讚讜 诪拽诇 讜讻讜' 讛讬讬谞讜 讚讜拽讗 讘讗谞讚专讟讬 讗讘诇 讘砖讗专 爪讜专讜转 讗驻讬诇讜 讗讬谉 讘讬讚讜 讻诇讜诐 讗住讬专讬 诪拽砖讬谉 讛转诇诪讬讚讬诐 诪讗讬 转讬专抓 专"转 讛讗 讙诐 诇讚讬讚讬讛 注诇 讻诇 驻谞讬诐 专"诪 讗讜住专 讘讗谞讚专讟讬 讗驻讬诇讜 讘住转诪讗 讜讗诐 讻谉 讛讚专讗 拽讜砖讬转 讛转讜住' 诇讚讜讻转讗 讚诇诪讛 诇讬讛 诇诪讬诪专 讘驻专拽 讻诇诇 讙讚讜诇 讚拽讘诇讬讛 注诇讬讛 讜讻讜' 讛讗 讘住转诪讗 谞诪讬 谞注讘讚讬谉 讗诇讗 注"讻 爪"诇 讚讛讛讜讗 讚驻专拽 讻诇诇 讙讚讜诇 讻专讘谞谉 讗转讬讗 讗"讻 讙诐 诇驻专砖"讬 谞讜讻诇 诇转专抓 讛讻讬 讗讘诇 诇讚讬讚讬 诇讗 拽砖讬讗 讻诇诇 讚讻讜讜谞转 拽讜砖讬转 讛转讜住' 诇讗讜 讛讻讬 讛讬讗 讗诇讗 讛讻讬 讛讬讗 讚诇驻专砖"讬 讚驻诇讬讙讬 讘讗谞讚专讟讬 讜讚讜拽讗 讘讗谞讚专讟讬 讗住专 专"诪 讜讘砖讗专 爪讜专讜转 讛讜讗 诪讜专讞 诇专讘谞谉 讗诐 讻谉 注"讻 讚谞讛讜讙 讛讜讗 讜砖讻讬讞讬 讟驻讬 诇诪驻诇讛 诇讗谞讚专讟讬 讬讜转专 诪砖讗专 爪讜专讜转 讜讗"讻 拽砖讬讗 讚讘驻专拽 讻诇诇 讙讚讜诇 拽讗诪专 讚讘注讜讘讚 注讘讜讚转 讻讜讻讘讬诐 讗驻讬诇讜 讘诇讗 诪转讻讜讜谉 讞讬讬讘 讜驻专讬讱 讛"讚 讗讬 讚讞讝讬 讗谞讚专讟讬 讜住讙讬讚 诇讛 讗讬 讚拽讘讬诇 注诇讬讛 诇讗诇讜讛 注讜讘讚 讘诪转讻讜讜谉 讛讜讗 讜讗讬 讚诇讗 拽讘讬诇 讜讻讜' 讗讬谞讜 注讜讘讚讛 讻诇诇 讚讗讬谉 谞拽专讗转 注讘讜讚转 讻讜讻讘讬诐 讻诇诇 诪砖诪注 讚讙诪专讗 诪讛讚专 诇讗砖讻讜讞讬 爪讜专讛 砖讗讬谞讛 注讘讜讚转 讻讜讻讘讬诐 讜讗诐 讻谉 诇诪讛 谞拽讟 讗谞讚专讟讬 讗讚专讘讛 讛讜"诇 诇诪谞拽讟 住转诐 爪讜专讛 讗驻讬' 讗讬 讗转讬讗 讻专讘谞谉 讚讛讗 诇驻专砖"讬 砖讻讬讞讬 讟驻讬 诇诪驻诇讞 诇讗谞讚专讟讬 讬讜转专 诪砖讗专 爪讜专讜转 讚讛讗 砖诪注讬谞谉 讚讘砖讗专 爪讜专讜转 讗驻讬' 专"诪 诪讜讚讛 讜讛讜"诇 诇诪谞拽讟 砖讗专 爪讜专讜转 讚诇讻"注 讗讬谉 谞注讘讚讬谉 讗讘诇 诇驻讬' 专"转 讗转讬 砖驻讬专 讚讗谞专专讟讗 讗讬谉 谞注讘讚转 讻"讻 讻诪讜 砖讗专 爪讜专讜转 讚讛讗 讘砖讗专 爪讜专讜转 讗驻讬' 专讘谞谉 诪讜讚讜 讚讗住讬专讬 讜讗"讻 砖讗专 爪讜专讜转 砖讻讬讞讬 讟驻讬 讚驻诇讞讬 诇讛讜 诇讻讱 讗转讬 砖驻讬专 讚谞拽讬讟 讗谞讚专讟讬 讘驻专拽 讻诇诇 讙讚讜诇 讚诇讗 讛讜讬 诇讬讛 诇诪谞拽讟 砖讗专 爪讜专讜转 讚讗讚专讘讛 砖讗专 爪讜专讜转 驻诇讞讬 诇讛讜 讟驻讬 讗诇讗 砖诇驻"讝 爪专讬讱 诇讬砖讘 诇驻讬专讜砖讜 砖诇 专' 讗诇讞谞谉 讚诪讛 诪转专抓 讚讗注"讙 讚讗讜拽讬 讛讛讬讗 讚驻专拽 讻诇诇 讙讚讜诇 讘讗谞讚专讟讬 砖诇 砖讜诇讟谞讬转 诪"诪 转拽砖讛 诇讬讛 讚诇诪讗 谞拽讟 讗谞讚专讟讬 讜诇诪讛 诇讗 谞拽讟 讛转诐 砖讗专 爪讜专讜转 讚讗讬谉 谞注讘讚讬谉 讗驻讬诇讜 诇讚"诪 讗诇讗 砖讬砖 诇讬砖讘 讚讗谞讚专讟讬 砖诇 砖讜诇讟谞讬转 讙专注 讟驻讬 诪砖讗专 爪讜专讜转 讚讜讚讗讬 谞注砖讬转 诇讻讘讜讚 讛砖诇讟讜谉 讜诇讗 砖讻讬讞 讻诇诇 讚驻诇讞讬 诇讛 讜拽"诇:


讘讗"讚 讜讘讻讱 谞讬讞讗 讚讻讬 讚讬讬拽 诇讛 讘诪讬诇转讬讛 讚专"讬 讜讻讜' 诇讗 诪爪讬 诇诪讬诪专 住转诪讗 讻专"诪 诪住讬驻讗 讜讻讜' 讜诇驻讬 驻讬专讜砖 专"转 拽砖讛 拽爪转 讚讻讬 拽讗诪专 诇拽诪谉 住转诪讗 讻专"诪 讛讜讬 诇讬讛 诇诪讬诪专 住转诪讗 讗驻讬' 讻专讘谞谉 讜讻讜' 讬砖 诇讛拽砖讜转 讛讗 诇驻讬' 专讘讬 讗诇讞谞谉 谞诪讬 拽砖讛 讻谉 讚讛讜讛 诪爪讬 诇诪讬诪专 住转诪讗 讗驻讬' 讻专讘谞谉 砖讛专讬 讘讻驻专讬诐 诪讜讚讜 讚讗住讜专 诪讗讬 讗诪专转 讻驻专讬诐 诪住讬驻讗 砖诪注讬谞谉 讚拽转谞讬 诪爪讗 转讘谞讬转 讬讚 讜转讘谞讬转 专讙诇 讜讻讜' 讚讗讬讬专讬 讘讻驻专讬诐 诇专讘讬 讗诇讞谞谉 讜讻"砖 讚诪讜转 砖诇诐 讗"讻 诇驻讬' 专"转 谞诪讬 诇讗 拽砖讞 诪讬讚讬 讚诇讚讬讚讬讛 注"讻 爪专讬讱 诇驻专砖 讚讛住讬驻讗 讗讬讬专讬 讘砖讗专 讚诪讜转讬诐 讚诪讜讚讜 讘讛 专讘谞谉 讗"讻 诇讗 诪爪讬 谞诪讬 诇诪讬诪专 讚讛专讬砖讗 讗转讗 诇讗砖诪讜注讬谞谉 讛讗 讚诪讜转讬诐 注爪诪谉 讗住讜专讬诐 讘砖讗专 讚诪讜转讬诐 讜讻专讘谞谉 讚讛讗 谞诪讬 诪住讬驻讗 砖诪注讬谞谉 诇讛 讜讻谉 讬砖 诇讚拽讚拽 讗诪讗讬 讚拽讗诪专讬 讛转讜住' 诇注讬诇 诪讝讛 讜讘讻讱 谞讬讞讗 讚讻讬 讚讬讬拽 诇讛 讘诪讬诇转讬讛 讚专"讬 讜讻讜' 诇讗 诪爪讬 诇诪讬诪专 住转诪讗 讻专"诪 讜讻讜' 讚诪砖诪注 讚诇驻讬专讜砖 讚专"转 诇讗 谞讬讞讗 讛讗 诇驻讬专讜砖讜 讚专"转 谞诪讬 谞讬讞讗 讘讻讱 讚诪住讬驻讗 诇讗 诪爪讬 诇诪讬诪专 住转诪讗 讻专"诪 讚讻专讘谞谉 谞诪讬 讗转讬 讜讘砖讗专 讚诪讜转讬诐 讜讬砖 诇讬讬砖讘 拽爪转 讚诇驻讬专讜砖讜 砖诇 专"转 拽砖讛 讟驻讬 讚讗讬 转专爪讛 诇讗讜拽诪讬 讛住讬驻讗 讚诇讗 讗讬讬专讬 讘讚诪讜转讬诐 讙' 讚驻诇讬讙讬 讘讬讛 诇注讬诇 诪讝讛 专讘谞谉 讜专' 诪讗讬专 讗诇讗 讗讬讬专讬 讘砖讗专 讚诪讜转讬诐 讜讗转讬 谞诪讬 讻专讘谞谉 讛讜讬 诪爪讬 谞诪讬 诇讜诪专 讚讛专讬砖讗 谞诪讬 讛讜讬 住转诪讗 讻专讘谞谉 讜诇讗砖诪讜注讬谞谉 讛讗 讚诪讜转讬诐 讗住讜专讬诐 讘砖讗专 讚诪讜转讬诐 讜诇讬讻讗 诇诪讬诪专 讛讗 诪住讬驻讗 砖诪注讬谞谉 诇讛 讚讗讬 诇讗讜 讛专讬砖讗 讛讜讬 诪讜拽诪讬谞谉 讛住讬驻讗 讚讜拽讗 讘讻驻专讬诐 诇讻讱 讗爪讟专讬讱 专讬砖讗 讚讗驻讬' 讘讻专讻讬诐 讘砖讗专 讚诪讜转讬诐 砖讗讬谞谉 讗谞讚专讟讬 讚诪讜转讬诐 讗住讜专讬谉 讗讘诇 诇驻讬' 专' 讗诇讞谞谉 诇讗 砖讬讬讱 诇讜诪专 讻谉 讚讜"拽 谞"诇:


讙诪' 讜专"诪 讚讞讬讬砖 诇诪讬注讜讟 讙讝专 砖讗专 诪拽讜诪讜转 讗讟讜 讗讜转讜 诪拽讜诐 讜讻讜' 注讬讬谉 讘专讘讬谞讜 谞住讬诐 讜转诪爪讗 诪讘讜讗专 讛讬讟讘:





专砖"砖

讙诪专讗 转"专 讛讞讙讘讬谉 讻讜' 讜诪谉 讛住驻讬谞讛 诪讜转专讬谉. 讛转讜住' 讘讞讜诇讬谉 (住讜) 讚"讛 讘诪讗讬 讛注转讬拽讜 讜讻谉 讛讘讗讬谉 诪谉 讛住诇讜诇讛. 讜注"讻 讟"住 讛讜讗 讚讘诪砖谞讛 讗讬转讗 讚诪谉 讛住诇讜诇讛 讗住讜专讬谉:



砖诐 讜讻谉 讬讬谉 转驻讜讞讬诐 讻讜' 讜诪谉 讛讛驻转拽 讜诪谉 讛住驻讬谞讛 诪讜转专讬谉. 讻爪"诇 讜讻"讛 讘转讜住驻转讗 讜讘专讬"祝:



砖诐 讜讻谉 诇讻讛谉 讻讜' 讜诪谉 讛讛驻转拽 讜诪谉 讛住驻讬谞讛 诪讜转专. 讻爪"诇 讜讻"诪 讘专"谉 讘驻讬' 讛诪砖谞讛:



专砖"讬 讚"讛 诇拽专讟讬谉. 讘讻诇讬. 讛住"讚 讜讗讞"讻 诪讛"讚 讚诇诪讗:



专砖"讬 讚"讛 讚专驻讬. 诪讜诇"砖. 讛住"讚 讜讗讞"讻 诪讛"讚 讜讙专注讬谞转讜. 讜讚诇讗 讻讛讙讛转 讛讘"讞:



专砖"讬 讚"讛 拽驻专讬住讬谉 讜拽驻诇讜讟讜转 讻讜'. 讻爪"诇:



讙诪专讗 讘诪拽讜诪讜 砖诇 专"诪 讛讬讜 注讜讘讚讬谉 讗讜转谉 讻讜'. 讻爪"诇:



转讚"讛 专砖讘"讙. 讜讘驻' 讗诐 诇讗 讛讘讬讗 转谞讬讗 讻讜':



讘讗"讚 讛讗 诇讗 砖讛讛 讻讙讜谉 砖谞砖专祝. 讘砖讘转 (拽诇讜) 讗讬转讗 砖谞驻诇 诪谉 讛讙讙. 讜注讬' 讘讙讬讟讬谉 (注讙) 讜讛讙专讬"驻 讛讙讬讛 砖谞讟专祝. 注讬' 讘"拽 (讬讗 讘) 驻专砖"讬 讜专"转 注诇 讘讻讜专 砖谞讟专祝:



转讚"讛 讜讘讗谞讚专讟讬. 讜诪驻专砖 谞诪讬 讘注讜诪讚讬谉 注驻"诪 讚讞砖讬讘讬 讟驻讬 诪砖诪注 讗讘诇 讻讜'. 讻爪"诇:



讘讗"讚 讜诇砖讜谉 诪爪讗 诪砖诪注 讘砖讜拽 讗讜 讘砖讚讛. 讜讛讗 诇"诇 讚讞讬讬砖讬谞谉 砖诪讗 注诪讚讜 诪拽讜讚诐 注驻讛"诪. 诪砖讜诐 讚讗"讻 讛讜讬 讻注讬谉 住"住 砖诪讗 诇讗 注诪讚讜 讜讗转"诇 注诪讚讜 讗讬诪讗 诇讗 注讘讚讜诐. 讜讗注"讙 讚讞讚 砖诪讗 讛讜讗 注讬' 讻转讜讘讜转 (讟) 转讚"讛 讜讗讘"讗. 讛讻讗 讛拽讬诇讜 讘讝讛 讜讻诪"拽 诇砖讜谉 讜讘注讜诪讚讬谉 讚注转讛 讛谉 注讜诪讚讬谉:





讛讙讛讜转 讬注讘"抓

讙诪' 诇讗讚讗 讚讬讬诇讗. 谞"讘 注驻专砖"讬 讜讛讜讗 注"驻 讙诪专讗 讚砖诇讛讬 讻讬爪讚 爪讜诇讬谉:





讘谉 讬讛讜讬讚注

讘旨指专讜旨讱职 讛址诪旨指拽讜止诐 砖讈侄诪旨指住址专 注讜止诇指诪讜止 诇职砖讈讜止诪职专执讬诐. 讜讘讝讛 讬讜讘谉 讘住"讚 诪讛 砖讗诪专 讚讜讚 讛诪诇讱 注"讛 专址讘执旨讬诐 讗止诪职专执讬诐 诪执讬 讬址专职讗值谞讜旨 讟讜止讘 谞职住指讛 注指诇值讬谞讜旨 讗讜止专 驻指旨谞侄讬讱指 讛殖' 谞指转址转指旨讛 砖执讉诪职讞指讛 讘职诇执讘执旨讬 诪值注值转 讚职旨讙指谞指诐 讜职转执讬专讜止砖指讈诐 专指讘旨讜旨 (转讛诇讬诐 讚, 讝) 驻讬专讜砖 专址讘执旨讬诐 诪诪诇讻讬 讗讜诪讜转 讛注讜诇诐 讜讙讚讜诇讬讛诐 砖讬砖 诇讛诐 专讜讘 讟讜讘讛 讘注讜诇诐 讛讝讛 诪讛 砖诇讗 谞诪爪讗 讗爪诇 讬砖专讗诇 讗驻讬诇讜 讘诪拽爪转 诪诇注讬讙讬诐 注诇讬谞讜 讜职讗讜止诪职专执讬诐 注诇讬谞讜 诪执讬 讬址专职讗值谞讜旨 讟讜止讘 讚讞讜砖讘讬诐 讜专讜讗讬诐 讛讟讜讘 讛讜讗 诇讛诐 讚讜拽讗 讗讱 讗谞讞谞讜 讗讜诪专讬诐 谞职住指讛 注指诇值讬谞讜旨 讗讜止专 驻指旨谞侄讬讱指 讛殖' 砖讗谞讞谞讜 专讜爪讬诐 注讬拽专 讘讟讜讘 注讜诇诐 讛讘讗 砖讛讜讗 讗讜专 驻谞讬讱 讜讙诐 注诇 讟讜讘 注讜诇诐 讛讝讛 讗讬谉 讗谞讬 诪爪讟注专 讘专讗讜转讬 讗讜转讜 讘专讘讜讬 讗爪诇 讗讜诪讜转 讛注讜诇诐 讗诇讗 讗讚专讘讛 谞指转址转指旨讛 砖执讉诪职讞指讛 讘职诇执讘执旨讬 诪值注值转 讚职旨讙指谞指诐 讜职转执讬专讜止砖指讈诐 专指讘旨讜旨 讻讬 讞讜砖讘 讗谞讬 讚讗诇讜 讗讜住驻讬诐 讟讜讘 注讜诇诐 讛讘讗 讜砖讜诪专讬诐 讗讜转讜 诇谞讜 讻讬 讬讘讗 讛讬讜诐 砖讗诇讞诐 讘诐 讜讗拽讞 讗讜转讜 诪讛诐 讜讻诪讜 砖讗诪专 讻讗谉 '讘旨指专讜旨讱职 讛址诪旨指拽讜止诐 砖讈侄诪旨指住址专 注讜止诇指诪讜止 诇职砖讈讜止诪职专执讬诐'.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讜专"诪 讚讞讬讬砖 诇诪讬注讜讟讗. 注讬讬谉 诪专讚讻讬 住讜祝 讞讜诇讬谉:

